«Ҳар бир оила — тадбиркор» давлат дастури доирасида қишлоқ жойларда аҳолига наслли чорва моллари банкнинг имтиёзли маблағлари асосида тарқатилмоқда. Лекин бу борада айрим тушунмовчиликлар ҳам рўй бериб турибди.\nҚоида тариқасида, республикада етиштириладиган қорамоллар туёқлари сонини кўпайтириш мақсадида фақат импорт қилинган зотдор молларгина банк маблағлари эвазига берилади.\nҚоида оддий: талабгорлар аризани онлайн тўлдиришади. Туман комиссияси аризани сектор раҳбарларига йўналтиради. Уларнинг ижобий хулосасига кўра банк кафолат хати беради ва таъминотчидан қорамол олинади ва ҳужжатлаштирилади. Сўнгра банк кафолат хатида кўрсатилган муддатда маблағни таъминотчи чорва корхонасига ўтказиб бериши лозим.\nБироқ таҳририятимизга мурожаат қилган Нуробод туманида фаолият кўрсатаётган «Янгиобод насл чорва моллари» МЧЖ фермер хўжалиги ҳамда «SAMARQAND MILK» МЧЖ вакиллари «Халқ банки», «Агробанк» ва «Микрокредитбанк»нинг туманлардаги бўлимлари кафолат хатида кўрсатиб ўтилган муддат ўтиб кетган бўлса-да, ҳамон пул маблағларининг маълум бир қисмини тўламасдан пайсалга солиб келишаётганини маълум қилишди.\nНуробод туман «Янгиобод насл чорва моллари» МЧЖ менежери Зойир Мамановнинг айтишича, «Янгиобод насл чорва моллари» МЧЖга тўланиши лозим бўлган сумма «Халқ банки»нинг тумандаги филиалларидан 399 млн сўмни, «Агробанк»нинг тумандаги филиалларидан 435 млн сўмни, «Микрокредитбанк»нинг Жума филиалидан 50 млн сўмни ташкил этади.\n«SAMARQAND MILK» МЧЖ директори Атҳам Исахановнинг ҳужжатлардан кўрсатиб беришича, «Халқ банки»нинг тумандаги филиалларида «SAMARQAND MILK» МЧЖдан қарз 260 млн сўмни, «Агробанк»нинг тумандаги филиалларидан эса 204 млн сўмни ташкил этмоқда. Шунингдек, «Микрокредитбанк»нинг Жума филиалидан 30 млн сўмни ташкил этади.\nЕтказиб берилган қорамоллар учун пул маблағларининг ўз вақтида тўлаб берилмаётгани фермер хўжаликларида маълум бир муаммолар келтириб чиқармоқда. Корхоналар ем-хашак ва озуқа захирасини жамғариш, солиқ, божхона ва банк олдидаги мажбуриятларини бажаришда қийинчиликка дуч келмоқда.\nБиз мазкур масала бўйича «Халқ банки» ва «Агробанк» вилоят бўлимида бўлиб, саволларимизга тайинли жавоб ололмадик. Кафолат хати масаласида банкнинг туман бўлимларининг ўзига учрашиш тавсия этилди.\nАлбатта, бу икки банкнинг туманлардаги бўлимларининг ҳар бирига бориб, ҳар бир бажарилмаган кафолат хати бўйича учрашиш катта вақт ва маблағ талаб этади.\nҚолаверса, банкирлар бундай вазиятнинг рўй беришида маблағ етишмовчилигини ҳам рўкач қилмоқда. Гўёки, аҳоли олган имтиёзли маблағларни ўз вақтида қайтармаяпти, қорамоллар учун тўлов шу пуллар ҳисобидан қоплаб берилади. Лекин банкларга ресурс аввалдан ажратиб берилган.\nЯна айрим масалаларда ҳужжатлардаги чалкашликлар, аҳоли вакилларининг қинғирликлари тўловни амалга оширишда тўғаноқ бўлмоқда. Лекин таъминотчининг нима айби бор бу ҳолатда? У кафолат хатига асосланиб қорамолни фуқарога бериши керак — тамом. Қолгани — банкнинг иши.\nМасалан, «Микрокредитбанк» Жума бўлимида бўлдик. «SAMARQAND MILK» МЧЖ кафолат хати орқали 2020 йилнинг 12 июнда Ғайрат Абдиназаровга 30 млн сўм эвазига 3 бош қорамолни бериб юборган. Орадан 1 йилдан зиёд вақт ўтибдики, ҳалигача ушбу битим бўйича пул ўтказиб берилмаган.\nҚолаверса, банкнинг Жума филиали «Янгиобод насл чорва моллари» МЧЖга 2021 йилда жами 50 млн сўмлик 2 та кафолат хати бўйича тўловни ҳам амалга оширмаган. Филиал ходимлари билан масала ҳақида гаплашганимизда қизиқ ҳолатлар очилди.\nЖумладан, филиал кредит бўлими мутахассиси Ойбек Нурпўлатов ҳамда филиал юристи Арслонбек Пардаевнинг тушунтиришича, Ғайрат Абдуназаровнинг кредит тарихи ёмон бўлганига қарамасдан, банк ходимларининг эътиборсизлиги туфайли унга янги кредит учун кафолат хати берилган. У қорамолларни қабул қилиб олган. Лекин якунда унга кредит ажратилмайдиган бўлган.\nЛекин банкнинг кафолат хатига ишониб, қорамолларни бериб юборган таъминотчи 1 йилдан буён нима қилишини билмасдан ҳайрон.\nБиз шу банк филиали орқали кафолат хати номларига чиққан Маъмура Ғаниева ва Асилбек (у исмим Алибек деди) Мардановни топдик. Улар қариндош экан. Маъмура Ғаниева ҳеч қандай қорамол олмагани ва ҳужжатларга имзо чекмаганини айтди. Алибек Марданов эса қандай ҳужжатларга имзо чеккани эсида йўқлиги, фермага боргани, лекин қорамолни олмаганини айтиб ўтди.\nАлалхусус, банк фуқароларни текширмасдан «кафолат хати» чиқариб бераверган. Уларнинг номидан бошқалар иш кўрган. Энди мол ҳам йўқ, пул ҳам йўқ, молни сотиб юборганлардан бири ҳам йўқ. Фақат банкнинг кафолати бор.\nАйрим банклар эса кредитнинг суғурта тўловини таъминотчи тўлаб берсагина қорамоллар учун маблағни кўчириб беришини айтишмоқда экан. Бу эса ноқонуний талаб. Банкирлар ўзлари ишни рисоладагидек қила олмасдан, камчиликни таъминотчи ҳисобига ёпмоқчи бўлишмоқда.\nГувоҳи бўлганингиздек, муаммо бор, Самарқанд банкларида уни ҳал қиладиган масъул йўққа ўхшаяпти. Давлат дастури асосида оилавий тадбиркорликни ривожлантириш учун йўналтирилган маблағлардан нооқилона фойдаланиш эмасми бу? Банкларнинг пойтахтимиздаги Респпублика бош офислари ушбу чигал масалани ўзлари текшириб, масалага ечим топса яхши бўлар эди, албатта.\nЧунки тадбиркорлар пулларини ундириш, чалкашликлардан тезроқ халос бўлишни истайди. Ҳозирча улар кафолат хати бўйича чорваларни одамларга тарқатишни бас қилиб туришибди. Чунки бу ишдан фақат бош оғриқ орттиргани қолмоқда. Уларга аниқ бир ечим керак. Қуруқ гаплардан силласи қуриган. Улар судга мурожаат қилишмоқчи.\nKun.uz «Агробанк», «Халқ банки» ва «Микрокредитбанк»дан ушбу чигал масалани ҳал қилиш юзасидан муносабат кутади.


Футбол миллий терма жамоасига аргентиналик Эктор Купер бош мураббий бўлди\n22 май 2019, Тошкент вақти: 07:58\nФутбол бўйича миллий терма жамоага Миср терма жамоасининг собиқ бош мураббийи, аргентиналик Эктор Купер бош мураббий этиб тайинланди. У жамоага 6 август куни расман таништирилади.\nЖисмоний тарбия ва спорт вазирлигининг билдиришича, Ўзбекистон футбол ассоциацияси шартнома имзолаш мумкин бўлган 10 нафардан зиёд номзодлар орасидан аргентиналик Эктор Купер вариантида тўхталди.\nИюль ойининг охирларида Ўзбекистон футбол ассоциацияси, бунгача португалияк Карлос Кейруш ва хорватиялик Златко Далич номзодлари билан ҳам музокаралар олиб боргани хабар қилинган эди. Хабарда бу номзодлар билан келишувга эришилмагани айтилади.\n62 ёшли Эктор Купер бунга қадар Аргентинанинг "Уракан", "Ланус", Испаниянинг "Мальорка", "Валенсия", "Реал Бетис", "Расинг", Италиянинг "Интер", "Парма", Туркиянинг "Ўрдуспор", Грециянинг "Арис", БААнинг "Ал-Васл" клубларида, Грузия терма жамоасида мураббий бўлган.\n2015 йил Миср терма жамоасини қабул қилиб олган Купер 2017 йилда Мисрни Африка Миллатлар Кубоги финалига олиб чиқшга муваффақ бўлди. Купер 28 йилдан буён Жаҳон чемпионатига йўлланмани қўлга кирита олмаган Миср терма жамоасини жорий йилда Россияда ўтган мундиалга бошлаб келди.\nХабарда айтилишича, Купер 6 август куни Миллий олимпия қўмитасининг анжуманлар залида соат 15:00да футбол мухлисларига ҳам таништирилади. Шундан сўнг у билан матбуот анжумани ташкил этилади.


Қозоғистон этнослари: Улар юрт равнақига қандай ҳисса қўшмоқда? - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон этнослари: Улар юрт равнақига қандай ҳисса қўшмоқда?\nЭтнослар Қозоғистон тараққиётига қўшаётган ҳисса 12 ноябрь куни пойтахтда бўлиб ўтадиган илмий-амалий конференция бош мавзуси бўлади. Ушбу анжуман мамлакат умумий тарихини чуқур ўрганиш, миллий қадриятларни оммалаштириш мақсадида ўтказилмоқда. Тадбир арафасида Чимкент шаҳрида олимлар, тарихчи ва Қозоғистон халқи Ассамблеяси вакиллари тўпланди. Экспертлар бутун мамлакат аҳли таниши учун ягона маълумотлар базасига кириши лозим бўлган шахслар рўйхатини тузишга киришди. Улар айтишича, иқтисодиёт, маданият, адабиёт ва санъат ривожланишига катта улуш қўшган, шунингдек, илм ва спорт соҳасида юксак ютуқларга эришган одамлар саралаб олинади.\nГУЛЖАН СУҒИРБАЕВА, ЖАНУБИЙ ҚОЗОҒИСТОН ДАВЛАТ ПЕДАГОГИКА УНИВЕРСИТЕТИ ДОЦЕНТИ:\n- Бу нарса ўзаро алоқалар мустаҳкамлигидан далолат беради. Ва албатта, тарихимизга қўшилган ҳисса. Биз фақат ўн тўққизинчи аср одамларини таниймиз. Замондошларимиз ҳақида маълумот камроқ. Шунинг учун ҳам бу маълумотларни тўлдириш.\n«Астана Клуб» глобал мулоқот форматида ўтмоқда\n“Астана-Клуб”да Евроосиё учун хатарлар топ-ўнталиги рейтинги тақдим этилди\nНур-Султон шаҳрида «Астана Клуб» тадбири бўлиб ўтади\nБеларусь президенти Александр Лукашенко расмий ташриф билан Қозоғистонга келди\nRegional Focus. 14.11.2019\n«Тенге – Мустақиллик рамзи» кўргазмаси\nТаниқли санъаткор Сирим Мусирепнинг Нур-Султонда иккинчи кўргазмаси очилди\nҚирғизистонда Қозоғистон тиббиёти кунлари бўлиб ўтади


Алгебра ва функционал анализ кафедраси-ЎзМУ - Ўзбекистон миллий университети\nКафедра мудири Омиров Бахром Абдазович\nТелефон +99890 805-42-88\nАлгебра ва функционал анализ кафедраси Функционал анализ ва Алгебра ва сонлар назарияси кафедралари асосида ташкил этилган. Ҳозирги кунда кафедрага ф.м.ф.д., профессор Омиров Бахром Абдазович мудирлик қилмоқда. Функционал анализ кафедрасининг асосчиси машҳур математик олим, академик, давлат арбоби Тошмуҳаммад Алиевич Саримсоқовдир.\nТошмуҳаммад Алиевич Саримсоқов эҳтимоллар назарияси масалаларини функционал анализ методлари билан ўрганишга, шунингдек, математиканинг татбиқий масалаларига ҳам катта эътибор қаратди. Хусусан, метереологиядаги илмий ишлари учун Т.А.Саримсоқов Давлат мукофотига сазовор бўлди. У ҳозирги замон математикасининг янги илмий йўналишларидан бири ярим майдонлар назариясига асос солди ва функционал анализ бўйича Тошкент мактабини яратди. Бу йўналишдаги илмий тадқиқотлари учун олим 1968 ва 1994 йилларда Абу Райҳон Беруний номидаги Ўзбекистон Давлат мукофотининг совриндори бўлди. 1990 йилда унга Меҳнат Қахрамони унвони берилди. Т.А.Саримсоқовнинг Топологик Буль алгебралари монографияси АҚШда чоп этилди.\nКейинчалик Инвариантлар назарияси ва унинг тадбиқлари мавзусида илмий изланишлар олиб борилди. Бу мавзу бўйича академик Ж.Ҳожиев ва унинг шогирдлари томонидан баъзи группаларнинг вектор фазолардаги тасвирлари учун ёпиқмас орбиталарнинг таснифига, инвариантлар алгебрасининг чекли ҳосил қилинганлиги ҳақидаги Гильбертнинг 14-муаммосига боғлиқ масалалар, инвариантлар алгебраларининг идеаллари ва бошқа масалаларни ўрганишга бағишланган қатор натижалар олинди.\nАлгебра ва функционал анализ кафедрасида ҳозирги кунда замонавий алгебранинг муҳим йўналишларидан ҳисобланган ноассоциатив алгебраларнинг структуравий назарияси академик Ш.А. Аюпов раҳбарлигида ўрганилмоқда.


«Барселона» Неймар масаласида ПСЖ билан музокарани бошлади - EFFECT.UZ\n«Барселона» Неймар масаласида ПСЖ билан музокарани бошлади\n. 17:03 | 26.04.2020\n«Барселона» ушбу ёзда ПСЖ ҳужумчиси Неймарни клубга қайтармоқчи. Бу ҳақда Diario Sport нашри хабар бермоқда.\nМанба маълумотига кўра, Каталонияликлар Неймарнинг трансфери борасида парижликлар билан музокарани бошлади. Aйни дамда клублар шартнома шартлари бўйича музокаралар олиб боришмоқда. ПСЖ «Барселона»нинг Неймар учун Филиппе Коутиньо ва 100 миллион евролик таклифни қабул қилмади. Улар Усмон Дембеле билан алмаштиришмоқчи.\nПСЖ бош мураббийи Томас Тухел Усмон билан “Боруссия Д”да бирга ишлаган, мураббий фрацуз ҳужумчисини жуда қадрлайди ва жамоада кўришни истайди.\nДастлаб “Барселона” Дембелени сотишни истамади, аммо раҳбарият умуман бу таклифни қониқарли деб баҳолашди ва шартномага Дембелени қўшиш йўлларини кўриб чиқишни бошлашди.\nПСЖ молиявий фейр-плей туфайли франциялик футболчини кейинги ёзда сотиб олиш ҳуқуқини қўлга киритмоқчи. Дембеленинг ўзи ҳам Париж клубига ўтишга қарши эмас.\nTeglar:Barselona, PSJ, transfer\nKoʻrshapalak yoki fitna: koronavirus sunʼiy ravishda yaratilganmi?


Александр Гвоздик WBC чемпионлик камарини қўлга киритди\n2 декабрь, 2018, 09:09 744\nШундай қилиб, Гвоздик бу ғалабаси билан украиналик боксчилар орасида тўртинчи амалдаги чемпионга айланиб олди\nУкраиналик боксчи Александр Гвоздик (15-0, 12КО) ярим оғир вазн тоифасида (-79,4 кг) WBC чемпионлик камарини қўлга киритди.\nБу боксчи ушбу камарни 2013 йилдан бери эгалик қилиб келаётган Адонис Стивенсондан (29-1-1, КО24) тортиб олди.\nДастлабки раундларда боксчилар эҳтиёткорлик билан ҳаракат қилишди ва жанг ўрталарига келиб Гвоздик анча фаоллашди, бироқ ҳар гал унинг зарбаларидан канадалик боксчи тезда ўзини тиклаб олишга эришди. Бир неча марта ҳакамлар нокдаунларни ҳисобга олмади.\n10-раундга келиб, Стивенсонда чарчоқ аломатлари сезила бошлади. Бундан унумли фойдаланган ва ташаббусни қўлга олган украиналик боксчи рақибини 11-раундда батамом рингга қулатди. Унинг зарбалари кетма-кетлигидан ҳакам жангни тўхтатди.


Ўзбекистон россиялик ўқитувчиларни кўпроқ жалб қилишни истайди - 20.10.2021, Sputnik Ўзбекистон\nЎзбекистон россиялик ўқитувчиларни кўпроқ жалб қилишни истайди\nЎзбекистон 2030 йилга келиб Россиядан жалб қилинган рус тили ўқитувчилари сонини 1000 кишига етказишни режалаштирган. 20.10.2021, Sputnik Ўзбекистон\nТОШКЕНТ, 20 окт — Sputnik. Ўзбекистон Россиядан жалб қилинаётган рус тили ўқитувчилари сонини 1000 кишига етказишни режалаштирган, деди РИА Новостига Ўзбекистон Халқ таълими вазири ўринбосари Усмон Шарифхўжаев. Шу кунга қадар Ўзбекистонда "Класс!" лойиҳаси доирасида ишлаган россиялик ўқитувчилар сони 200 кишидан ошган.Россиялик ўқитувчи ва методистлар "Класс!" лойиҳаси доирасида Ўзбекистонга келишган. Ушбу лойиҳа республикада мактаб ўқиувчиларининг рус тилини ўрганиши даражасини оширишга қаратилган. Шарифхўжаев айтишига кўра, лойиҳа доирасида россиялик ўқитувчилар Ўзбекистонга бир академик йилга келишади. Лойиҳанинг ўзи эса 10 йилга мўлжалланган, лекин уни амалга ошириш молиялаштиришга боғлиқ, деди мутахассис."Класс! лойиҳаси Россия ва Ўзбекистон таълим вазирликлари келишуви ҳамда Алишер Усмоновнинг “Санъат, фан, спорт” хайрия фонди кўмаги асосида ўтган йилнинг октябрь ойида иш бошлаган эди. Лойиҳа 10 йилга мўлжалланган бўлиб уни амалга оширишда Россиянинг Герцен номидаги Рус тили институти ва Ўзбекистон ўқитувчиларни қайта тайёрлаш ва малака ошириш Институти иштирок этади.\nалишер усмонов, таълим, халқ таълими вазирлиги (хтв)\n10:48 20.10.2021 (янгиланди: 11:13 20.10.2021)\n© Sputnik / Илья Питалев / Фотобанкка ўтишОбучение русскому языку\nЎзбекистон 2030 йилга келиб Россиядан жалб қилинган рус тили ўқитувчилари сонини 1000 кишига етказишни режалаштирган.\nТОШКЕНТ, 20 окт — Sputnik. Ўзбекистон Россиядан жалб қилинаётган рус тили ўқитувчилари сонини 1000 кишига етказишни режалаштирган, деди РИА Новостига Ўзбекистон Халқ таълими вазири ўринбосари Усмон Шарифхўжаев.\nШу кунга қадар Ўзбекистонда "Класс!" лойиҳаси доирасида ишлаган россиялик ўқитувчилар сони 200 кишидан ошган.\n“Бугунги кунда республиканинг турли бурчакларидаги мактабларда 130дан ортиқ ўқитувчилар фаолият юритмоқда. Улар Россиядан келиб Ўзбекистонда ишламоқда”, - деди Шарифхўжаев журналистларга.\nРоссиялик ўқитувчи ва методистлар "Класс!" лойиҳаси доирасида Ўзбекистонга келишган. Ушбу лойиҳа республикада мактаб ўқиувчиларининг рус тилини ўрганиши даражасини оширишга қаратилган.\nШарифхўжаев айтишига кўра, лойиҳа доирасида россиялик ўқитувчилар Ўзбекистонга бир академик йилга келишади. Лойиҳанинг ўзи эса 10 йилга мўлжалланган, лекин уни амалга ошириш молиялаштиришга боғлиқ, деди мутахассис.\n"Класс! лойиҳаси Россия ва Ўзбекистон таълим вазирликлари келишуви ҳамда Алишер Усмоновнинг “Санъат, фан, спорт” хайрия фонди кўмаги асосида ўтган йилнинг октябрь ойида иш бошлаган эди. Лойиҳа 10 йилга мўлжалланган бўлиб уни амалга оширишда Россиянинг Герцен номидаги Рус тили институти ва Ўзбекистон ўқитувчиларни қайта тайёрлаш ва малака ошириш Институти иштирок этади.


Ўзбекистонда янги бойитилган луғат нашр этилади - EFFECT.UZ\nЎзбекистонда янги бойитилган луғат нашр этилади\n. 10:00 | 17.09.2020\nЎзбекистонда 5-6 минг атамани ўз ичига олган янги луғат нашр этилади. Бу ҳақда 2020 йил 15 сентябрь куни АОКАда бўлиб ўтган матбуот анжуманида Ўзбекистон Республикаси ФА Ўзбек тили, адабиёти ва фольклори институти катта илмий ходими Шуҳрат Кўчимов маълумот берди.\nМаълум қилинишича, яқин кунларда «Ижтимоий-сиёсий терминлар луғати» нашр этилиши режалаштириляпти. Ушбу луғат 5000-6000 атрофидаги атамани ўз ичига олади.\n«Бугунги кунда ижтимоий-сиёсий соҳада терминларни тартибга солишда муаммолар бор. Терминларни баъзи нашрлар, баъзи бир фуқаролар ўз билганларича ишлатишяпти. Чет тилидан кириб келадиган терминларни 100 фоиз қабул қилиш яхши оқибатга олиб келмайди. Бироқ баъзан ўзбек тилида бор сўзларни ҳам ишлатмаётганга ўхшаяпмиз. Бундай ҳолатларда олимларнинг вазифаси – илмий тавсиялар ишлаб чиқиш, терминларни қабул қилиш принципларини кўрсатиб беришдир. Жамиятда бу терминларни ишлатаётганда ҳар бир шахс, ҳар бир мутахассис масъул ҳисобланади», – деди Шуҳрат Кўчимов.\nШунингдек, институт олимлари «Юридик терминлар луғати» устида ҳам иш олиб бормоқда. Яқин орада ушбу луғатни ҳам нашр этиш режалаштирилган.\nМаҳаллий ҳамда импорт қилинган товарларнинг акциз солиғини босқичма-босқич бирхиллаштирилади\nКитобда ўқитувчилар калтакланди\nКитобда ёшлар иттифоқи ходими ва унинг ўқитувчи онаси калтакланди. ХТБ ва ИИБ воқеани назоратга олди


Ўзбекистон 13:35 / 21.10.2021 10225\nШу билан бирга, Жиззах шаҳри аҳолиси бугунги кунда 180 мингдан ошиб, келгуси беш йилда 230 мингга етиши кутилмоқда. Лекин, шаҳарнинг инфратузилмаси 50 йил ичида анча эскириб, ҳали ҳам 50 минг аҳолига мўлжалланган десак, айни ҳақиқатни айтган бўламиз.\nСоҳада ҳалигача коррупция бор. Энди фақат сифатга эътибор берилади. Маҳаллани танлашдан ҳам воз кечиш керак. “Ҳокимнинг маҳалласи” деган тушунча бўлмаслиги керак. Ҳамма маҳаллаларда қулайликлар бўлиши лозим. Энди зарур маблағ ажратилади, лекин жамоатчилик буни назорат қилиши керак. Шунда инсон қадри деган тушунчага муносиб иш қилган бўламиз”, – деди президентликка номзод.\n15:30 / 18.11.2021 25410


Видеода ўндан зиёд боланинг саф тортиб, қатор бўлиб тургани ва бир йигит уларга бирма-бир мушт туширгани акс этган. Ураётган йигит худди боксчидек, болаларга куч билан мушт туширадики, ҳар урганида мушт овози эшитилади. Видео давомида “Боксчи” йигит “Мен қайсингни урдим, кимни урдим”, деб сўрайди. Мушт еган болалар жўр овозда “Ҳеч кимни” деб жавоб беришади.\nСуриштирувлар натижасида видеодаги воқеа Навоий ихтисослаштирилган маданият мактабида содир бўлганини аниқлади. Воқеа гувоҳларидан бирига кўра, видео ўқувчилардан бири томонидан яширин равишда тасвирга олинган.\nНавоий ихтисослаштирилган маданият мактаби директори Ғолиб Сатторов видеодаги воқеа ҳақиқатан ҳам унинг мактабида содир бўлганини тасдиқлади. “Фақат бу ўтган йилнинг 14 октябрида содир бўлган. Ҳозир ётоқхона масъули, тарбиячи ва старостани чақириб, ҳаммаси билан гаплашдим. Ўқувчиларни урган йигит – староста, у катта курсда ўқийди. Калтак еган болалар 2-курс ўқувчилари. Староста ўзича разбор қилмоқчи бўлган. Менга айтишларича, Сулаймон Қўчқоров воқеа жойида бўлмаган, ўша пайтда у телевизор кўриб, ташқарида юрган бўлган. Унинг бу воқеадан хабари бўлмаган”, деди Сатторов.\nУнинг аниқлашича, ўқувчиларнинг калтакланиши бўйича айбдорларга нисбатан чора ҳам кўрилган.\nАйни пайтда воқеа гувоҳларидан бирига кўра, калтак еган ўқувчилар айбдорларга берилган жазодан қониқмаган.\nМаданият вазирлигининг Таълим муассасалари ва тармоқларини методик таъминлаш бошқармаси масъули Навоий ихтисослаштирилган маданият мактабидаги ушбу воқеа вазирликдан яширилгани, улар ўқувчиларнинг калтакланиишидан мутлақо бехабарликларини айтишди.


Жасур Бойқўзиев Korea Open турнирида ғолиб бўлди\n18:30 / 22.07.2015\n22 июль куни (-87) тоифасида дунёнинг биринчи рақамли таэквондочиси бўлиб турган Жасур Бойқўзиев Жанубий Кореяда бошланган Korea Open турнирида ғолиблик шоҳсупасига кўтарилди.\nБу орқали у Рио-2016 олимпиадаси учун муҳим ҳисобланган 20 рейтинг очкосига ҳам эга бўлган. Ҳозирда Бойқўзиевнинг умумий очколари 340тага етди.\nТаэквондонинг олимпия ўйинлари оиласига мансуб WTF йўналишидаги энг нуфузли мусобақа ҳисобланган ушбу турнирда Ўзбекистон терма жамоасининг тўлиқ таркибдаги аъзолари иштирок этишмоқда.\nБойқўзиев илк баҳсда кореялик спортчини 2:1 ҳисобида мағлуб этди. Иккинчи учрашувда яна бир мезбон таэквондочи 17:5 ҳисобида таслим этилди. Жароҳати сабаб кореялик учинчи спортчи чорак финалга чиқмади. Ярим финалда ўзбекистонлик спортчи Жао Ёнгни 2:1 ҳисобида ютди. Олтин медал учун кечган баҳсда эса у эронлик Омид Амидидан 9:5 ҳисобида устун келди.\n23 июль куни жаҳон чемпиони Дмитрий Шокин +87 кг вазн тоифасида даянга чиқади. Шунингдек, ака-ука Никита ва Максим Рафалович, Султонбек Чоршабоев, Аброр Нуриддинов, Владислав Хан, Умида Абдуллаева, Гўзал Норбобоева каби етакчи спортчиларимиз ҳам ўз имкониятларини синовдан ўтказишади.


Ўзингиз қилаётган тўққиз хатони биласизми? | Azon.uz - Ахборот-таҳлилий портал\nЎзингиз қилаётган тўққиз хатони биласизми?\n15:00 10.04.2019 1918\nАллоҳ таоло Мусо ибн Имронга (а.с) Тавротда бундай ваҳий этди:\n«Асосий хатолар учтадир:\nБулардан яна олтита хато пайдо бўлади. Шундай қилиб, тўққизта бўлади:\n6. Роҳатга ўчлик;\n7. Мол-дунё севгиси;\n8. Мақтов ва сийловни яхши кўриш;\n9. Бошлиқ бўлиш савдоси».\n«Олтин ўгитлар» китобидан олинди


Эрон – Ўзбекистон\nПутин Сочида Туркия ва Эрон президентлари билан учрашади\n23.11.2017\tЖаҳон Comments Off on Путин Сочида Туркия ва Эрон президентлари билан учрашади\nРоссия Сурия президентининг асосий таянчи ҳисобланади. Россия президенти Владимир Путин 22 ноябрь куни Сочида Туркия президенти Режеп Таййип Эрдўғон ва Эрон президенти Ҳасан Руҳоний билан Сурия можаросига бағишланган сўзлашув ўтказади. Мазкур саммит арафасида Путин Сочида Сурия президенти Башар ал-Ассад билан кутилмаган учрашув ўтказди. Кремль тарқатган баëнотга кўра¸ сешанба кунги сўзлашувлар …\n21.11.2017\tЖаҳон Comments Off on Эрон Араб давлатлари лигаси резолюциясини “бўҳтон” дея баҳолади\nАраб давлатлари лигаси йиғилиши, Миср, Қоҳира, 2017 йил 19 ноябрь. Эрон Араб давлатлари лигасинипнг Теҳрон Ливандаги “Ҳезболлаҳ” шиа жанггари гуруҳи билан ҳамкорликда минтақадаги вазиятни издан чиқараётгани тўғрисидаги резолюциясини бўхтон деб атади. Лига 19 ноябрда қабул қилган резолюцияга нисбатан Эрон ўз норозилигини 20 ноябрь куни билдирди. Эроннинг билдиришича, Араб давлатлари лигаси …\n20.11.2017\tСиёсат Comments Off on Туркия, Россия ва Эрон ташқи ишлар вазирлари Анталияда ёпиқ эшиклар ортида учрашди\nЭрон ташқи ишлар вазири Муҳаммад Жавод Зариф( чапда),Туркия ташқи ишлар вазири Мавлуд Чавушўғли (ўртада), Россия ташқи ишлар вазири Сергей Лавров. Эрон, Россия ва Туркия ташқи ишлар вазирлари Анталияда19 ноябрда учрашиб, Сурия масаласини муҳокама қилди. Туркия ташқи ишлар вазири Мавлуд Чавушўғлининг россиялик ҳамкасби Сергей Лавров ва эронлик ҳамкасби Муҳаммад Жавод Зариф …\nЭрон матбуоти зилзила оқибатида 61 одам ҳалок бўлганини билдирди\n13.11.2017\tЖаҳон Comments Off on Эрон матбуоти зилзила оқибатида 61 одам ҳалок бўлганини билдирди\nИрон ғарбидаги зилзиладан кейинги кўриниш. Эрон давлат телевиденияси 12 ноябрь куни Ироқ билан чегарадош ҳудудларда юз берган зилзила оқибатида камида 61 одам ҳалок бўлгани ва 300 одам жароҳатлангани тўғрисида хабар тарқатди. IRNA агентлиги эса Ироқнинг Курдистон минтақаси ҳудудида зилзилада камида 6 киши ҳалок бўлгани ва ўнлаб одам жароҳатлангани ҳақида ёзди. …\nЭронда зилзила қурбонлари сони 200 кишидан ошиб кетди\n13.11.2017\tЖаҳон Comments Off on Эронда зилзила қурбонлари сони 200 кишидан ошиб кетди\nЭрондаги зилзила қурбонлари сони янада кўпайиши мумкинлиги айтилмоқда. Эронда 12 ноябрь куни юз берган зилзилада қурбон бўлсанлар сони камида 207 нафарга етди, 1700 нафардан кўпроқ одам жароҳатланди. Аввалроқ зилзила оқибатида 61 киши ҳалок бўлгани, юзлаб одамлар жароҳатлангани хабар қилинган эди. Эрон расмийларининг билдиришича, зилзила 12 ноябрь куни кеч соат 9дан …\nШавкат Мирзиёев зилзила муносабати билан Эрон президентига ҳамдардлик билдирди\n13.11.2017\tЖаҳон Comments Off on Шавкат Мирзиёев зилзила муносабати билан Эрон президентига ҳамдардлик билдирди\nЭРОН. Мамлакат ғарбидаги Кармоншоҳ вилоятида содир бўлган 7.3 магнитудали зилзила оқибатлари 2017, 13 ноябрь. Ўзбекистон Республикаси Президенти Шавкат Мирзиёев Эроннинг Кармоншоҳ ва Илом вилоятларида кучли зилзила натижасида кўплаб инсонлар қурбон бўлгани ва жароҳат олгани муносабати билан Эрон Ислом Республикаси Президенти Ҳасан Руҳонийга ҳамдардлик билдирди. Бу ҳақда президент матбуот хизмати хабар …\nМичел Сальгадо: “Роналдунинг Мессидан тўртта “Олтин тўп”ни тортиб олгани қувонарли”\nЎртоқлик ўйини. Португалия – Жазоир 3:0 (видеошарҳ)\nТошкентда Ҳизб-ут Таҳрир фаоллари қўлга олинди


Президент бунёдкорлик ишларини кўздан кечирди | O'zLiDeP\nЛуиза Ҳамрақулова, Жиззах вилояти2018-07-24 11:24:47\nПрезидентимиз томонидан халқимиз учун яратилаётган имкониятлар, қулайликлар, амалга оширилаётган бунёдкорлик ишларидан биз мамнунмиз\nМуяссархон Умурзақова Андижон вилоят Кенгаши мафкуравий ташвиқот тарғибот бўлими мудири2018-07-24 09:14:28\nМуҳтарам Президентим! Ўзбекистон буюк карвон. Унинг йўли эзгуликка дахлдор.Мана шу эзгу йўл бошида Сиздай оқил, адолатли, халқ ишига камарбаста сарбон тургани бугун кўнглимизда чуқур фахр ва ифтихорни уйғотади. Айни пайтда Сиз олиб бораётган доно, айтиш жоиз бўлса, кўплаб мамлакатларга ибрат намунаси бўлаётган чуқур ўйланган сиёсат халқимиз манфаатларини ўзида борича ифода этгани ҳар бир қадамда намоён. Аслида ҳали ўттизга тўлмаган навқирон давлатимиз учун Сиздай раҳнамо Отанинг муносиб кўрилгани яратганнинг марҳамати, халқнинг ютуғидир. Ота қай даражада талабчан, сўзи ўткир, салоҳияти баланд ва албатта оиласига садоқотли ва ғамхўр бўлса, фарзандлари шу даражада комил ва етук, оилапарвар бўладилар. Фвхр этамизки, Сиз Ўзбекистон аталган оила Фарзандларининг ана шундай меҳрибон отасисиз. Таваллуд айёмингиз баҳона Сизга машаққатли давлат ишида тоғдек матонат, уммондек бағрикенглик, узоқ умр, муҳими мустаҳкам саломатлик тилаймиз. Қадрли ва биз учун азиз, ҳурматли Шавкат Миромонович! Биз ҳамиша, ҳар одимда бизга суянишингиз, ишонишингиз учун кучимизни, ғайратимизни, билимимизни Сиз олиб бораётган доно сиёсат ишида аямай фидокорона сарфлаймиз.


03:15 20 Сентябр 2020\n21:22 01.09.2020 (Янгиланган 21:28 01.09.2020) Ҳавола олиш\n"Шу соатларда коалиция қўшинлари Ироқни қуролсизлантириш, унинг халқини озод этиш ва дунёни ҳалокатли хавфдан ҳимоя қилиш мақсадида ҳарбий операцияни бошламоқда", — президент кичик-Жордж Буш айтган шу сўзлар билан АҚШ Ироққа бостириб кирган эди.\nТОШКЕНТ, 1 сен — Sputnik, Софья Мельничук. "Экстремистлар бомбаларни портлатишда, тинч аҳолига ҳужум қилишда ва душманликни кучайтиришда давом этишмоқда", — Ироқдаги ҳарбий операция якуни ҳақида эълон қилар экан Барак Обама шундай дея огоҳлантирган эди. Коалиция мамлакатдаги миссиясини бажарди, уйга қайтиш вақти ҳам келди. Аммо ўша вақтдан буён ўн йил ўтган бўлса ҳам америкаликлар ҳамон Бағдоддан чиққан эмас. Вашингтоннинг Ироқ халқига ёрдами асоратлари ҳақида РИА Новости материалида ўқинг.\n"Ёвузлик ўқи"даги тўлдириш\n"Шу соатларда коалиция қўшинлари Ироқни қуролсизлантириш, унинг халқини озод этиш ва дунёни ҳалокатли хавфдан ҳимоя қилиш мақсадида ҳарбий операцияни бошламоқда", — АҚШ президент кичик-Жордж Бушнинг худди шу сўзлари билан 2003 йилнинг 19 март санасида Ироққа бостириб кирган эди.\nОрадан бир ярим соат ўтиб, Форс қўлтиғидаги денгизда жойлашган "Томагавкалар" илк нишонларни забт этди, коалиция эса Қувайт чегарасида ҳужумга киришди.\nҚўшма Штатлар учун бу 2001 йилнинг 11 сентябридаги терактлардан сўнг халқаро терроризмга қарши уруш йўлида босилган яна бир қадам бўлди. "Ал-Қоида" жангарилари ўша куни уч мингга яқин одамларни ўлдирдилар. Жорж Буш ўз халқига айбдорлар албатта жазосини олади, дея ваъда берди. Афғонистондаги уруш "биринчи рақамли террорчи" Усама бин Лодиннинг қўлга олинишига олиб келмади. Аммо америкаликлар энди ўз нигоҳларини бошқа етакчига - Саддам Ҳусайнга қаратган эдилар. Улар разведка маълумотларига (кейинчалик ушбу маълумотлар ҳақиқатга мос эмаслиги аниқланган эди) таянган ҳолда, Саддам террорчиларни эрк берган, дея қатъий туриб олишганди.\nЯнги ироқ кампаниясига америка жамоатчилигини олдиндан тайёрлаб боришган. Жорж Буш илк бор 2002 йилнинг январида "ёвузлик ўқи"га яна бир ҳалқа келиб қўшилгани ҳақида тилга олган. Сентябрда БМТ Бош ассамблеяси трибунасидан туриб у: мабодоки Ҳусайн ўзини қуролсизлантирмас экан, уруш муқаррар, дея таҳдид қилди.\nКонгресс тез орада Ироққа қарши куч ишлатишга рухсат берадиган резолюцияни президентга имзо чекиш учун киритди, сенат эса мудофаа ҳаражатларини 37,5 миллиард доллардан сўнгги ўн йиллик учун рекорд бўлган - 355,1 миллиард долларга етказишни.\n2003 йилнинг январида Буш: АҚШ разведкаси далилларга эга, Саддам Ҳусайн оммавий қирғин қуроллари, хусусан, сибир куйдиргиси спораларини яшириб келмоқда, дея эълон қилди. Натижада, гарчи Ироқда 1980 йиллардан қолиб кетган, оммавий путур етказишга яроқсиз кимёвий қуролни аниқлаган бўлсаларда, бу "Ироқ озодлиги" операцияси учун расмий баҳона бўлиб хизмат қилди.\nТезликда бостириб кириш\nИроқ радиоси ҳужум кунида: "Ёвузлик билан келганлар, Худо, ватан ва инсоният душманлари, аҳмоқликка йўл қўйдилар ва бизнинг юртимиз ва халқимизга ҳужум қилдилар ", дея эълон қилди. Саддам Ҳусайн тез орада қочиб кетди ва кейинчалик аудиоёзув орқали халққа мурожаат қилди.\nАҚШ ва Британия қўшинлари ироқникига қараганда анча кучли эди. Бир неча ҳафта ичида коалиция исканжаси натижасида Басра, Кербел, Киркук Мосул, 14 апрел куни эса — қочқин ироқ етакчисининг она шаҳри - Тикрит таслим бўлди. Операциянинг фаол фазасига 26 кун сарфланди, 2003 йилнинг 1 май санасида ҳаммаси якун топди. Узоқ муддатли оккупация ва Саддам Ҳусайн устидан ов бошланди.\nҲусайнни орадан тўққиз ой вақт ўтиб - "Қизил тонг" миссияси давомида қўлга туширишди. Сочлари тўзғиган ва фикрлаш қобилияти бузилган Ҳусайнни Тикрит яқинидаги яширинган жойидан судраб чиқишаётгани тасвирланган кадрлар бутун дунёга тарқалди. Унинг ёнида ўқсизлантирилган ва кейинчалик Жорж Буш томонидан ўлжа сифатида сақлаб келинган тўппонча ва 750 минг доллар солинган чемодан топилган.\nОрадан икки йил ўтиб, президентни осиш орқали ўлимга ҳукм қилдилар. Аммо уруш тугамади. Ироқ динлараро зўравонлик тўлқини остида қолди.\n"Ироқ — минтақанинг энг мураккаб ва ранг-баранг мамлакатларидан биридир. Америкаликлар конфессиялараро кўринишидаги кўплаб муаммоларнигина эмас, балки "маданий шаҳар" ва ироқ жамиятининг қабилалар қисми, саҳролар даражасидаги муаммоларни ҳам очиб ташладилар, — дея таъкидлайди Руслан Мамедов, халқаро ишлар бўйича Россия кенгаши дастурчи директори. — Бири иккинчисини устига қатлам бўлиб тушар ва ишламайдиган давлат таълими юзага келди, у АҚШ ҳужумидан сўнг улкан даражадаги, мустақил енгиб бўлмайдиган мураккабликлар билан тўқнаш келганди".\nОбама Путин ва Саддам Ҳусайнни қиёслади\n2004-йилдаги жимжитликдан сўнг Саддам Ҳусайн даврида ҳокимият тепасида бўлган сунний озчилик ва шия ҳамда қурдлар кўпчилиги ўртасида қарама-қаршилик янада кучайди.\nОрадан бир йил ўтиб, 50 йил деганда биринчи марта, жангариларнинг ҳудуд бўйлаб снайперларни қўйиб чиқиш таҳдиди остида бўлса ҳам кўппартиявий парламент сайловлари бўлиб ўтди. Тўғри, суннийлар бу сайловларига бойкот эълон қилдилар. Аммо шунга қарамай, янги конституцияни тақдим этиши лозим бўлган ўтиш ҳукуматини шакллантиришга эришилди.\nЖараён шиялар, қурдлар ва суннийлар ўртасидаги зиддиятлар туфайли тўхтаб қолди. Суннийларни мамлакатнинг федерал тузилмаси, "Баас" партиясининг йўқ қилингани ва бошқа ҳолатлар қониқтирмас эди, буларнинг барчаси шиялар ва қурдлар манфаатига кўпроқ хизмат қилиши урғуланарди. Аммо конституция барибир қабул қилинди ва янги парламент шакллантирилди. Буларнинг барчаси мамлакатни зўравонликдан асраб қололмади.\nАнъанавий тарзда мамлакат элитасининг асосий қисмини ташкил қилувчи суннийлар, шу жумладан, Саддам Ҳусайн ҳам, ҳукуматни топширишни истамасди. "Янги сиёсий элита - умуман олганда, АҚШ томонидан қўйилган. Уларнинг оталари ва боболари 1958 йилгача, яъни монархия даврида муҳим лавозимларни эгаллашган. Жамоатчилик билан алоқаларга улар эга бўлишмаган", - дея тушунтиради Мамедов.\nҚон тўкилишлар давом этар, тинч аҳоли нобуд бўларди, мамлакатдан қочарди. 2007-йилда Буш Ироққа яна 21,5 минг ҳарбийни юборди ва стратегияни қайта кўриб чиқди, янгиси "Катта тўлқин" номини олди. У конфессиялараро можарони сўндириши умид қилинган эди, аммо ҳеч қандай натижага эришилмади. Оқибатда Бағдоднинг ҳатто энг яхши қўриқланадиган тумани - "яшил зонаси" - хавфсиз мақомини йўқотди. Американча тартибга солиш самарадорлиги шубҳалантира бошлади.\nБарак Обаманинг Оқ уйга келиши билан америка қўшинларини Ироқдан олиб чиқиш қарори қабул қилинди. 2010 йилнинг ёзига келиб 90 минг нафар ҳарбийлар ватанга қайтарилди. Мамлакатда 50 мингга яқин қўшин қолганди. 31 август куни Обама миллатга мурожаат қилди ва АҚШ Ироқда ҳарбий операцияни тўлиқ тўхтатиши ҳақида маълум қилди.\nАҚШ Ироқда қурмоқчи бўлган давлатчилик ва хавфсизлик институтлари, Руслан Мамедов сўзларига кўра, пучлигини намоён этди: "Ушбу тузилмалар на ташқи ва на ички таҳдидларга жавоб беришга тайёр эмасди. Америка кампанияси ва Ироқдаги сайловлар якун топгач, ўша пайтдаги Бош вазир Нури ал-Малик ҳокимиятни марказлаштириш бўйича кескин қадамларга боргани ажабланарли эмас, у номатлуб сиёсатчиларни қувғин қилиб, уларни террористик фаолиятда айблади. АҚШ кетиши билан уни ҳеч нарса тўхтата олмасди, натижада Ироқ жамиятининг аҳамиятли қисми, хусусан, суннийлар маргиналлаштирилди".\nАммо Вашингтоннинг асосий хатоси - америкаликларга радикал уюшмаларга қарши ёрдам беришда иштирок этган сунний кўнгилли аскарлари эди. "Ёш йигитлар шунчаки қўлида қурол билан уй-уйларига тарқалган эдилар. Бу гуруҳлар умумий хавфсизлик тизимига киритилмади, улар маошсиз қолишди, етакчилари таъқиб қилинарди", — дея санайди Мамедов. Суннийларнинг ушбу мураккаб ҳолати радикал ғоялар тарқалиб кетишига сабаб бўлди. "2014-йилда ҳамма шок ҳолатига тушган эди: "Ислом давлати"* мамлакат шимоли-ғарбини эгаллаб олди ва ироқ ҳукумати ярим ҳудуд устидан назоратни йўқотди", - дейди Мамедов.\nИроқ барибир ИД* устидан ғалаба қозонди, бу қайтарилган америкаликлар ҳисобига ҳам амалга ошган эди. Аммо АҚШ операциясини умумий қилиб, омадли, деб аташ - улкан муболаға бўлади, дея қайд этади эксперт.\nУруш вақтида қанча ироқликлар ҳалок бўлишгани ҳозиргача аниқ эмас. Америка ОАВлари маълумотига кўра — бу рақам 100дан 300 минггачани ташкил этади. БССТ таъкидига кўра, биринчи уч йилнинг ўзида 150 - 223 минг киши қурбон бўлган. Шунингдек, 700 минг деган баҳолар ҳам бор.\nАмерикаликлар йўқотиши анча паст бўлди - 4,5 мингга яқин ҳарбий ҳалок бўлди, 30 мингга яқини жароҳатланди. Ироқдаги урушда АҚШнинг бир ярим миллионга яқин фуқаролар қатнашди. Солиқ тўловчиларга бу бостириб кириш ветеранлар ва уларнинг оилаларига тўловларни ҳисобга олган ҳолда икки триллион долларга тушди.\nЎша миссия борасида АҚШда ягона фикрнинг ўзи йўқ, дея қайд этади ИМЭМО РАН шимолий америка тадқиқотлар дастури раҳбари Виктория Журавлева. "Оммавий қирғин қуроллари йўқлигига ва Ҳусайннинг "Ал-Қоида" билан алоқаси йўқлигига қарамай, Республика партияси позицияси якдил эди — бу 11 сентябр руҳида ниманидир ташкил қилмоқчи бўлган барчага руҳий таъсир ўтказиш жиҳатдан тўғри қарор эди. Ўч олиш кампанияси амалга ошди ҳисоб".\nШундай бўлсада, Ироқдаги операция ўтказилиши шарт бўлмаган ва ҳаддан зиёд дея қабул қилинади. Айниқса, Буш ушбу қарорни босим остида қабул қилгани ҳақида чоп этилган мемуарлар дунё юзини кўргач шу аён бўлди, дейди Журавлёва.\n"Албатта, держава кайфиятини қўллаб-қувватловчилар ҳам бор: уларга кўра АҚШ ҳамиша етакчиликни тасдиқлаши керак", деб давом этади аёл. - Аммо "поствьетнам синдроми" кайфияти уларда етакчилик қилмоқди - фақатгина қисқа кампаниялар мувафаққиятли ҳисобланади. агар улар чўзилса ва АҚШ йўқотишларни бошдан кечирса, жамият бунга максимал салбий муносабатда бўлади".\nбарак Обама ва Дональд Трамп томонидан берилган ваъдаларга қарамай, америкаликлар Бағдодда қолмоқда. Ироқ Вашингтон учун муҳим. Бу мамлакат Америка-Эрон можароси асиридир. Оқ уй Ироқ эшигини очиқ қолдирмоқда.\n*Россияда таъқиқланган террористик ташкилотлар.


Россия янги атом станцияси қуради\n26 октябр 2021, Тошкент вақти: 00:56\nМутахассисларга кўра¸ атом станциялари электр қуввати ишлаб чиқарувчи атом бомбаларидир.\nАтом станцияси пойдеворига биринчи тош қўйишга башишланган тантанали маросимда Россия Бош вазири ўринбосари Сергей Иванов, Калининград ҳокими Георгий Босс ва Россия атом энергияси корпорацияси “Росатом” раҳбари Сергей Кириенколар қатнашди.\nЯнги атом станциясини Литва чегарасидан 20 километр масофада қуриш режаланган. Ўз навбатида бу маҳаллий аҳоли ва атроф-муҳит ҳимоячиларини ташвишга солмоқда. Боиси 1986 йилда Украинанинг Чернобил атом станциясида содир бўлган фожиани ҳали ҳеч ким унутгани йўқ.\nЧернобил фожиаси содир бўлганидан кейин Украина, Беларус ва Россия вилоятларида яшовчи 300 мингдан зиёд аҳоли хавфсиз жойларга эвакуация қилинган эди.\nАтроф-муҳит ҳимоячиси, олим, Россия собиқ президенти Борис Ельциннинг илм-фан масалалари бўйича маслаҳатчиси Алексей Яблоков Озодликка сўнгги йилларда хавфсизлик технологияси анча ривожланганига қарамай, атом электр станцияларининг ўта хатарли бўлиб қолаётганини айтди.\n- Албатта, ҳозирги атом станциялари Чернобилга нисбатан анча хавфсиз. Аммо улар ҳам барибир жуда хатарли. Атом станциялари электр қуввати берадиган атом бомбаларидир. Ҳар қандай атом станцияси ҳам портлаб кетиб Чернобил каби ёмон оқибатларга олиб келиши мумкин. Бу эса миллионлаб одам учун фожиа бўлади, дейди россиялик олим.\nАммо "Росатом" бу лойиҳанинг тўлиқ хавфсизлиги¸ Европа андозаларига мос келишини таъкидламоқда. Чунончи¸ ширкат матбуот вакили Сергей Новиков Чернобил фожиасидан кейин ядро хавфсизлиги технологиясининг анча ривожланганини урғулади.\n- Агар Чернобил билан таққосланса, бу умуман бошқа турдаги реактор. Болтиқ атом станциясининг биринчи энергия блоки 2016 йилда ишга туширилишидан олдин одамларга маълумот бериш мақсадида биз Калининградда янги ахборот маркази очаяпмиз, деди "Росатом" матбуот вакили.\n“Калининград экспресс” газетаси ўтказган сўров натижасига кўра, сўралганларнинг 43 фоизи атом станцияси қурилишига қарши. Айни пайтда сўралганларнинг 26 фоизи бу лойиҳани қўллаб-қувватлашини айта туриб, станциянинг хавфсизлиги борасида хавотир билдирган.\nРоссия президенти Владимир Путин 2009 йил сентябр ойида 2,3 гигаватт қувватга эга бўлган Болтиқ атом станциясини қуриш ҳақидаги ҳужжатни имзолаган. Станциянинг биринчи энергоблокини 2016 йилда, иккинчи энергоблокини 2018 йилда ишга тушириш режаланган.\nКалининград вилоятида қурилиши мўлжалланган атом электр станцияси лойиҳаси қийматининг 6 миллиард АҚШ долларидан кўпроқ экани айтилмоқда.


Бизга Жаҳонгир Усмонов давридаги футзал керак! / CHAMPIONAT.asia\nБизга Жаҳонгир Усмонов давридаги футзал керак!\n08 авг 2018 10:34\nИлтимос, бу ҳеч қанақасига кимгадир "пахта" қўйиш эмас! Лекин клублар ўртасидаги Осиё чемпионатида Ўзбекистон клуби ҳеч қачон бунчалик шарманда бўлмаганди. Футзал бўйича миллий чемпионатимиз эса бугунгидек кўздан панага тушиб қолмаганди.\nАГМК қайд этган натижаларни қаранг. Тожикистон клубини мағлуб эта олмадик-а. Яқин-яқингача бизда футзалнинг ўз "эгаси" бор эди. Футзалга ўз фарзандидек қарарди. Бир қатор ўзгаришлар туфайли футзал ассоциацияси ёпилди. Балки эски раҳбариятнинг ишидан янгилар қониқиш ҳосил қилмагандир. Лекин бугунга келиб, ҳеч ким футзалдан қониқмаяпти.\nФутзал худди сомонга тушган игна каби йўқолди. Осиё чемпионлар лигасида аламли товушини эшитдик ва ўнграб йиғлаётганини кўрдик. Энг ёмони, ЎФАнинг (Ўзбекистон футзал Ассоциацияси) биронта ходими ҳозирги ЎФАда футзал билан банд эмас. Ҳозирги футзалда билишимизча фақат Жаҳонгир Раҳматуллаев қолган, лекин унинг бугунги кундаги вазифаси ПФЛда комиссарлик қилишдан иборат бўлиб қолгандек. Футзални ривожлантириш бўйича дастурга жавобгар масъул йўқ. Аслида дастур борми ўзи деган савол ҳам юзага келади. Терма жамоа бизда борми-йўқми, буни ҳам билмаймиз.\nЧемпионатни уй-сафар тизими йўлга қўйилгани яхши бўлди, аммо футзалнинг "Ф" ҳарфини тушунмайдиган клубларни зўрлаш оқибатида сифат йўқолди. "Ардус", "Дўстлик-А", "Когон" каби футзални ушлаб турган клублар йўқ бўлди. Менимча, "Ардус" номининг ўчган санаси футзал биноси дарз кетишига сабаб кун бўлди.\nЎзбекистон футзалда нимага эришган бўлса, "Ардус" ва унинг дўстлари туфайли бўлди. Бу худди Испания чемпионатидан "Реал" ва "Барселона" олиб ташлангандек гап. Айнан "Ардус" ёшларни саралаш ва бошқа клубларга учирма қилиш билан шуғулланарди. АГМКни ҳам шу кунгача эришган ютуқлари "Ардус" билан чамбарчас боғлиқ аслида.\nАйни пайтда ЎФА ва ПФЛда бўлаётган ўзгаришлардан келиб чиқсак, ЎФАнинг ўзида мутахассислар танқислигини кўрамиз. Бу нарса айниқса футзалда яққол кўзга ташланяпти. Кечаги мағлубият фақат АГМКНинг мағлубияти эмас, бу бутун Ўзбекистон футзалининг бугунги аҳволини кўрсатиб берди. Шундай экан, ЎФА раҳбариятидан футзалга ҳам жиддий эътибор қаратишларини кутиб қоламиз. Зеро катталар ўртасидаги ягона қувончни ЖЧга чиқиб айнан шулар бизга туҳфа этганди.\nФутзал. АГМК жамоаси аъзоларига планшет ва пул мукофоти берилди 21


Тошкентнинг барча жамоат транспортларининг ҳаракати вақтинчалик тўхтатилади - UzNews.uz\n22 март, 00:14\nТошкентнинг барча жамоат транспортларининг ҳаракати вақтинчалик тўхтатилади\n22 мартдан бошлаб метро ва бошқа барча жамоат транспортлари ҳаракати вақтинчалик тўхтатилади.\nБугун, 21 март куни бўлиб ўтган “Ўзбекистон Республикасига коронавируснинг кириб келиши ва тарқалишининг олдини олиш юзасидан чора-тадбирлар дастурини тайёрлаш бўйича республика махсус комиссияси”нинг йиғилишида 22 мартдан пойтахтимиздаги жамоат транспорти ҳаракати вақтинча тўхтатилиши маълум қилинди. Бу ҳақида Транспорт вазирлиги матбуот хизмати хабар бермоқда.\n— 2020 йил 22 мартдан эътиборан мулкчилик шаклидан қатъий назар ташувчилар томонидан хизмат кўрсатилувчи йўналишлар бўйича Тошкент шаҳри ҳудудида барча жамоат транспорти (автобус, метро ва йўналишли такси) ҳаракати вақтинчалик тўхтатилади;\n— Йуловчилар гавжум йиғиладиган масканлар, метро бекатларида Тошкент шаҳрида барча жамоат транспорти ҳаракати вақтинчалик тўхтатилганлиги тўғрисида маълумотлар берилади;\n— Шаҳримиздаги шифохоналарнинг тиббий жамоасини ишга ва уйга ташиш учун, уларнинг ходимлари сонига кўра, Тошкент шаҳар Соғлиқни сақлаш бош бошқармасининг буюртмалари асосида керакли миқдорда махсус дезинфекция қилинган алоҳида автобуслар ажратилади;\n— Жамоат транспорти ўрнига вақтинча Тошкент шаҳар Санитария эпидемиологик осойишталик маркази томонидан махсус дезинфекция қилинган таксилар ҳаракатланади.


Шаҳзода Муҳаммедова: «Мен бепулга реклама қилмайман, ҳурматли тадбиркорлар!!!» - 21 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 21 » Шаҳзода Муҳаммедова: «Мен бепулга реклама қилмайман, ҳурматли тадбиркорлар!!!»\n— Ҳеч кимга сир эмас, инстаграм тармоқларида интернет шоп магазинлар фаолиятлари жуда актив бўлиб кетган. Кунига direckt орқали 100дан зиёд интернет шоп магазинлари томонидан кўплаб таклифлар билан чиқишади. «Профилимни реклама қилиб беринг, сизни фойдаланувчиларингиз сони 2 миллиондан ортиқ экан. Эвазига қанча хоҳласангиз, маҳсулотларимиздан олинг деб айтишади. Тўғри, бу жуда зўр таклиф. Биламан бошқа актрисалар мана шундай келишув асосида реклама қилаётгандир ўз инстаграм саҳифасида. Лекин биз санъаткормиз. Халқнинг эътиборидаги инсонлармиз. Биз тарғиб қилган маҳсулот сифат даражасини билишимиз керак.\nШу учун мен келишув асосида 20 та эмас, бир дона маҳсулотидан оламан. Аммо ундан ташқари тадбиркорнинг маҳсулотини реклама қилганим учун махсус гонорар оламан. Эслатиб ўтаман, Мен бепулга реклама қилмайман, ҳурматли тадбиркорлар!!!


Ташқарида ёмғир ёғмоқда. Ишон, ҳар томчиси бағримни тешиб юборадигандек. Мен гўё тиканлар устида ётгандекман. Борлиқни қоплаган тун мени тобора қаърига тортаётгандек.\nИшончимнинг чил-чил синган синиқларини ушлаганимча, зулмат йўлларда тентираб, нур излайман. Ҳаётнинг қаҳратонларида севги олови билан юрагимни иситаман, дея қилган орзу-хаёлларим сароб бўлиб чиққанидан, ҳаёт синовлари қаршисида уни деб дунёлардан кечганимдан пушаймондаман.\nБир пайтлар юрагимни ёққан ишқ оловининг оташ тафтини ҳис этаман, кўнглимни зор йиғлатиб, мендан кечиб кетган ёрнинг нигоҳини кўз олдимга келтираман. Атрофга аланглаб бир пайтлари шодликларимни баҳам кўрган дўстимни, қувончли, бахтли онларда хурсандчилигимга шерик бўлган ҳамроҳимни излайман. Бироқ атроф кимсасиз, ҳеч ким йўқ. Таассуфки, ўзини дўст атаган кишиларнинг бари омад билан бирга кўздан ғойиб бўлишган.\nТун. Азоблардан оғриққан юрагим ниш санчади. Кўз ёшларим қалбимга томади. Дард билан бирга ёдимга онам келади. Бор вужудим овозга айланиб, бир сўзни такрорлайди: "Кечиринг".\n"Бу дунёда ҳамма сендан кечиши мумкин, онадан бошқа". Мен бу гапни кўп эшитганман, лекин унинг маъносини англамаган эканман. Бошимга тушган воқеалар туфайли бу ҳикматли гапни дилдан ҳис этдим, англадим. Шу онда онажонимнинг сўзларига қулоқ тутмаганлигимдан ўкиндим. Мени, қайсар қизини деб нурсиз, кўзларидан оққан кўз ёшларини арта олмаганимдан кўнглим йиғлайди. Мени деб умрини беришгада тайёр инсоним бўла туриб, қадримни билмайдиган ўзга бир инсондан меҳр-муҳаббат излаганимга надоматлар қилдим.\nОнажон, юрагининг қулига айланган, севги кўзларини кўр қилган, ғурурни деб ёнинг-га бора олмаётган мен нотавон қизингни кечир.\nСенга айтар гапларим жуда кўп. Лекин аввал, бағрингга бош қўйиб, алғов-далғов ҳаётнинг шовқинларидан холи бўлсам, ҳаловатни туйсам, тандирдан узиб берганинг-иссиқ кулчаларни ариқда оқизган, шўхликлари оламни тутган болалигимга бир зумга қайтсам, дейман.\nОнажон, дунёларни бир четга суриб ёнингга ошиқаман. Дил дафтаримдаги ушбу мактубни кўзларимдан уқа олишингни биламан...


Ўзбек миллий либослари ва безаклари намойиш этилган ушбу тадбирда мазкур мамлакат ижтимоий-сиёсий, илмий-академик доиралари вакиллари, маданият ҳамда санъат арбоблари қатнашди.\nТақдимотнинг очилиш маросимида йиғилганларга Ўзбекистоннинг тарихи ҳамда бугунги куни, мамлакатимизда амалга оширилаётган ижтимоий-сиёсий ва иқтисодий ислоҳотларнинг натижалари, маданият ҳамда санъат соҳаларини ривожлантириш бўйича олиб борилаётган кенг кўламли чора-тадбирлар ҳақида батафсил маълумот берилди.\nТадбирнинг асосий қисмида “Эл мероси” ансамблининг “Абадиятнинг бир лаҳзаси” номли махсус дастури тақдим қилинди. У ўз ичига ўзбек халқининг қадимдан ҳозирги кунгача бўлган даврга оид либослари, бош кийимлари ва безаклари намойишини қамраб олди.\nШунингдек, тақдимотда халқимиз ҳаёти ҳамда миллий урф-одатлари акс эттирилган бадиий дастурлар гулдастаси томошабинлар эътиборига ҳавола қилинди. Мамлакатимиз тарихининг турли даврларига мансуб бўлган бетакрор либосларнинг сара намуналари тадбирга ташриф буюрган санъат ихлосмандлари томонидан юксак баҳоланди. Бундан ташқари, япониялик томошабинлар миллий мусиқа ва рақсларни давомли гулдурос қарсаклар билан қарши олдилар.\n“Япония — Ўзбекистон” дўстлик уюшмаси президенти Нобухико Шима “Жаҳон” ахборот агентлигига берган интервьюси чоғида Кунчиқар мамлакатда ўзбек замини ҳамда унинг шонли тарихи ва кўп асрлик анъаналарига бўлган қизиқиш тобора ортиб бораётганини таъкидлади.\n— Бугунги концерт дастурига минглаб томошабинлар ҳамда меҳмонлар ташриф буюрди, — деди Н. Шима. — Улар ўзлари билан ушбу қуёшли ўлканинг бир бўлагини, унинг такрорланмас маданияти ва санъатини олиб кетмоқдалар. Шубҳасиз, бу сингари тадбирлар Япониядан Ўзбекистонга борувчи сайёҳлар сонининг ортишига, халқларимиз ўртасидаги маданий алоқаларнинг янада мустаҳкамланишига хизмат қилади.\nМазкур рукндаги бошқа мақолалар: « Халқ ўйинларининг эътирофи\tРанг-баранг услублар, янги ифодалар »


Болаларнинг ўсишига ёрдам 120 — Dilkashradio.com\nБолаларнинг ўсишига ёрдам 120\nАссалому алайкум ҳурматли радио тингловчи азиз биродарларимиз. Азизлар, яна радио тўлқинлари орқали сизлар билан дийдор учрашиб турибмиз, бу учун Отамиз ва Худовандимизга шон-шарафлар бўлсин. Микрофон қаршисида мен Ғолиббек. Муқаддас Китобни ўқимайдиган ва Худо ҳақида кам биладиган баъзи мамлакатларда кўп кишилар оламда ҳар хил худолар бор, деб ишонишади.\nБаъзилари иккита худо бор деса, бошқалари тўртта, деб ишонади. Ҳатто юзлаб ва минглаб худоларнинг борлигига ишонадиган халқлар ҳам бор. Баъзилар қуёш ва ойни ҳам худо деб билиб, уларга сиғинишади, зарур бўлганда ўз муҳтожликлари ҳақида сўраб, уларга илтижо қилишади. Бироқ қуёш ва ой бизга ёрдам бера оладими? Албатта, йўқ!\nУларнинг ўзи Худонинг яратган маҳсули ҳисобланади, шунинг учун ҳам қуёш ва ой худо бўлолмайди. Биз Худонинг яратган нарсасига эмас, балки Унинг Ўзига топинишимиз керак. Фаришталарга сиғинишимиз мумкинми? Улар худо бўлиши мумкинми? Яна йўқ. Фаришталар тирик жонзот ҳисобланади. Уларнинг баъзилари айни дақиқада кўзимизга кўринмаётган бўлса-да, бизнинг орамизда турган бўлиши ҳам мумкин.\nБироқ уларга топиниш мумкин эмас! Фаришталар худо эмас, балки Худонинг хизматчиларидир. Худонинг Ўзи уларни яратган. Фаришталар Худони севишади ва Унга хизмат қилишади. Фаришталар шу қадар кўп-ки, биз уларнинг сонини ҳатто тасаввур ҳам қилолмаймиз.Самода биз ишонадиган Худодан бошқа худолар ҳам борми? Қуйидаги қисқача мисолни ўқигач, бу саволга жавобни ўзингиз беришингиз мумкин.\nБир жамоат оқсоқоли, жамоатдаги бир кичик боладан Худонинг ягона эканлигини билармикан-йўқми, деб қизиқиб, ундан сўрабди: Сен биласанми? Қани менга айтгинчи, оламда қанча худолар бор? Битта, деб жавоб қилибди ўша бола. Сен буни қаёқдан биласан? Чунки оламда бошқа худолар учун жой йўқ,- дебди болакай. Бизнинг Худомиз бутун осмонни ва ҳамма ерни эгаллаб туради. Бу жуда яхши жавоб.\nШунинг учун ҳам биз Худони Унинг яратган барча нарсаларидан кўра кўпроқ яхши кўришимиз керак. Худо У самода яшайди. Бу бошимиз узра булутлар сўзадиган ва самолётлар учадиган осмон эмас, балки Муқаддас Китобда айтилган самодир. Худо яшайдиган самони биз кўра олмаймиз. Биз Худо самода, деб айтган пайтимизда бу самонинг айнан қаерда эканлигини билмаймиз.\nБироқ унинг жуда яхши эканлигини биламиз, ишонамиз ва у ерга боришни ҳар биримиз истаймиз. Агар Худони билсак ва Уни севсак, ўлганимиздан сўнг Худо ва Унинг фаришталари яшайдиган жойга бора оламиз. Сeн Худонинг Руҳ эканлигини биласанми? Бу Унинг танага эга эмаслигини англатади. Сен ва биз руҳимиз яшайдиган танага эгамиз. Худога эса тананинг кераги йўқ. У борлиқдаги энг ажойиб Зотдир. У ҳеч қачон хато қилмайди. Яна учрашгунча хайр омон бўлинглар.


Шавкат Мирзиёев БАА Бош вазири, Дубай...\n26.03.2019 17:00 0 747\nЎзбекистон Республикаси Президенти Шавкат Мирзиёев Бирлашган Араб Амирликларига расмий ташрифи доирасида 26 март куни Дубай шаҳрида БАА Вице-президенти, Бош вазири, Дубай амири Шайх Муҳаммад бин Рошид Ол Мактум билан музокара ўтказди. Бу ҳақда давлат раҳбари матбуот хизмати хабар берди.\nАмирликларнинг энг йирик шаҳри Дубай инсоният илмий-техник тараққиётининг энг илғор ютуқларини ўзида мужассам этган. Масалан, дунёнинг саккизинчи мўъжизаси, деб эътироф этилаётган «Palm Islands» сунъий ороллари инсон қўли билан яратилган энг йирик архипелаг бўлиб, ўзининг миқёси ва кўркамлиги билан ҳайратга солади. Бу ерда муҳташам меҳмонхоналар жойлашган. Сайёрамиздаги энг баланд осмонўпар бино — «Burj Khalifa» эса 11 кўрсаткич бўйича Гиннес рекордлар китобига кирган.\nДубайда дунёдаги энг узун автоматлаштирилган метро тизими ва усти ёпиқ пиёдалар ўтиш йўлаги мавжуд. Саҳрода жойлашганига қарамай, шаҳарда жаҳоннинг энг йирик гуллар боғи барпо этилган. Бу ердаги пляжлар энг тоза деб тан олинган. Шаҳарга бил йилда ўртача салкам 16 миллион киши ташриф буюриши бежиз эмас. Дубай бошқа соҳа ва йўналишларда ҳам кўплаб рекордларни забт этган.\nБуларнинг барчаси очиқлик ва табиий бойликлардан оқилона фойдаланиш сиёсати туфайлидир. Дубайнинг жадал ижтимоий-иқтисодий тараққиётига кўп жиҳатдан шаҳар ва амирлик ҳокими Шайх Муҳаммад бин Рошид Ол Мактумнинг ғоялари кучли туртки бўлди.\nЎзбекистон ҳам дунёга очилмоқда. Мамлакатимиз жадал ва изчил ривожланиш йўлидан бормоқда, бу жараёнда жаҳон тажрибасини ўрганиш, шунингдек, хорижий ҳамкорлар билан инновацион, савдо-иқтисодий, инвестициявий ва бошқа соҳаларда фаол ҳамкорлик қилиш муҳим ўрин тутади.\nКўп қиррали ҳамкорликни мустаҳкамлаш масалалари Ўзбекистон Республикаси Президенти Шавкат Мирзиёевнинг Шайх Муҳаммад бин Рошид Ол Мактум билан «Заабил» саройида бўлиб ўтган учрашувининг асосий мавзуси бўлди.\nШавкат Мирзиёев БАА Бош вазир


Отамиз терган пахтани, биз ҳам тераверамиз уни!\n30 октябр 2020, Тошкент вақти: 12:20\nноябр 21, 2003\nТўлқин “Болаларни асранг” халқаро ташкилотининг 2002 йилда эълон қилинган ҳисоботида Ўзбекистонда болалар меҳнати эксплуатация даражасига етгани қайд этилган. Хусусан, унда болалар пахта терими, буғдой ўрими ва бошқа ишларда эксплуатация қилиниши кўрсатиб ўтилган.\nКузатувчиларнинг айтишича, жорий йилда болаларни пахта далаларида эксплуатация қилиш янада кучайган. Бунга сабаб сифатида улар пахтанинг кеч пишиб етилгани, ҳукуматнинг эса бу борадаги топшириқни қандай йўл билан бўлмасин бажаришга ҳаракат қилганини кўрсатади.\nБироқ болалар меҳнати фақат пахта билан чекланиб қолмайди. Маълумотларга қараганда, мактаб ўқувчилари айрим ҳолларда ўқитувчиларнинг уйларида ҳам ҳашарларда иштирок этар экан.\nЎзбекистонда болалар меҳнатини экслуатация қилиш болалар саломатлиги муаммоси билан чамбарчас боғлиқдир. Баъзи мустақил манбаларнинг қайд этишича, сўнгги йилларда мамлакатда туғилаётган чақалоқлар ва болалар саломатлиги кўрсаткичлари жуда пасайиб кетган.\nМутахассисларнинг таъкидлашича, ҳозирги кунда Ўзбекистонда чақалоқларнинг кўпчилиги туғма мия қон босими, рахит, дисплазия каби касалликлар билан дунёга келмоқда.\nПедиатр Роҳатой Собированинг айтишича, бунга биринчи сабаб экологик вазиятнинг ёмонлиги бўлса, иккинчиси, ота-оналар соғлиғининг ёмонлигидир.\nКўпчилик болалар тарбияси, саломатлиги, ҳуқуқларининг бузилиши ва улар меҳнатининг эксплуатация қилиниши омилларидан бири йўқчиликка бориб тақалишини таъкидлайди.\n-Ўзим арзимаган нафақа оламан, - дейди “Озодлик” мухбири билан суҳбатда бўлган аёл. - Хўжайиним касал. Тўртта болам бор. Улар ҳам касалманд. Топаётган пулим қорнимизни зўрға тўйдиришга етса ҳам катта гап. Болаларни боғчага бериш ҳақида гап ҳам бўлиши мумкин эмас. Боғча пулини тўлашга кучим етмайди.\nЯна бир фуқаро боғчада болалар белгиланган рацион асосида овқатлантирилмаслигидан шикоят қилади. Унинг айтишича, боғчада тарбияланувчиларга берилаётган маҳсулотларни ҳеч ким ўз фарзандига раво кўрмайди.


Эрдўған ва Макрон можароси: гап фақат диндами? | Qalampir.uz\nОлам\t27 Октябрь 20:22 12763\nДунё остун-устин бўлиб бормоқда. Бир тарафда уруш, иккинчи тарафда даҳанаки жанг. Дунё аввалгидек Россия ва АҚШдан иборат бўлмай қолди. Кучлилар ҳам, улар атрофидаги “ўйинчи”лар ҳам ортиб бормоқда. Бугун кун тартибида эса Макрон ва Эрдўған турибди.\nНАТОнинг икки аъзоси ўртасидаги тортишувлар икки халқнинг ўзаро нафратига сабаб бўлмоқда. Албатта, бу тортишувлар бўш иддаолар устига қурилмаган. Франция Президентининг баёнотлари Ислом олами билан бир қаторда бугун ўзини мусулмонларнинг ҳимоячи сифатида кўраётган Эрдўғанни ҳам ғазаблантирди.\nАйни вақтда икки мамлакат раҳбарлари қўлидаги энг катта куч ва шахмат доскасидаги энг кучли ўйинчи бўлган халқ – пиёдаларни илгари сурмоқда. Макрон французларни турк маҳсулотларига бойкотга чақирса, Эрдўған ҳам бу борада халқидан ёрдам сўради.\nГап ўзи нимада?\nНАТО альянсига аъзо икки давлат ўртасидаги муносабатлар Сурия уруши пайтида Париж ўз аскарларини Суриядаги курд-араб аскарлари томонидан ишғол қилинган ҳудудга жойлаштириганидан кейин ёмонлашди. Анқара ўз чегараларига яқин курд мухториятининг мавжудлигини таҳдид, деб билмоқда. Чунки Туркиянинг айнан ўзида курд сепаратистик ҳаракати бемалол иш олиб бормоқда. Потенциал тарқоқ курд кучлари бир-бирини қўллаб-қувватлашга қодир. Туркия эса Францияда курдларга ёрдам берадиган кучни кўрмоқда.\n2020 йилда вазиятнинг мураккаблашувига яна бир сабаб қўшилди. Туркия Исроил қирғоғида жойлашган газ конларини кашф этганидан сўнг, ўз ҳудудий сувлари яқинида углеводородларни қидиришга эътибор қаратди. Бу уни қўшни давлатлар – Греция ва Кипр билан зиддиятига олиб келди. Иккала мамлакат ҳам туркларни ўз ҳудудий сувларига бостириб киришда айблашни бошлади. Франциянинг Ўрта ер денгизи шарқий қирғоғига кириш имконига эга эмаслигига қарамай, Париж миллий манфаатларга зид равишда Афина ва Никосия томонига ўтди.\nҚарама-қаршиликларнинг яна бир нуқтаси – Ливиядаги қурол-яроғ эмбаргосига риоя қилиш масаласи бўлди. Франция Мудофаа вазирлигининг таъкидлашича, турклар БМТ томонидан қўйилган тақиқни бузмоқда. Расмий Анқара эса барча айбловларни қатъиян рад этиб келмоқда.\nҲозирги зиддиятларнинг аниқ сабаби борми?\nҲа ва ҳатто иккита. Биринчидан, Елисей саройи Туркия разведкасининг Шарқий Ўрта ер денгизида олиб борган ишларини қоралаб, икки ой муддатга мўлжалланган ультиматум эълон қилди: Франция гарчи ўзига хос таҳдидлар билдирмаса ҳам бу вақт ичида Туркия ташқи сиёсатини ўзгартиришини кутмоқда.\nИккинчи сабаб – Францияда исломий сепаратизмга қарши янги таҳрирдаги қонун лойиҳасини қабул қилишга тайёргарликнинг бошланиши бўлди. Эрдўған Макроннинг ўз мамлакатидаги Ислом динининг ўрни ҳақидаги баёнотларини (Франция Президенти "Ислом аҳкомларини қайта кўриб чиқиш”ни таклиф қилди) тажовузкор, деб ҳисоблади.\nЖорий йилнинг 16 октябрь куни Париж чеккасида чеченистонлик Абдаллаҳ Анзоров тарих ва география ўқитувчиси Самюэль Патининг жонига қасд қилди. Сўз эркинлиги дарсида Пати шогирдларига пайғамбар Муҳаммад (с.а.в)нинг карикатурасини намойиш этди. Қотилликка жавобан Макрон диний туйғуларни ҳақорат қилиш ҳуқуқини инсон ва фуқаронинг табиий эркинликларининг бир қисми, деб билишини маълум қилди. Франция раҳбарининг сўзлари Ислом дунёсида, хусусан, Туркияда ғазабга сабаб бўлди.\nЕвропа ҳаммасини кузатиб турибди... У бу ишларга қандай муносабат билдириши мумкин?\nЕвропа баландпарвоз баёнотларга қарамай, Анқара ҳали сўздан амалга ўтмаганига эътибор қаратмоқда. Европа комиссиясининг расмий вакили Эрик Мамер шундай фикрларни билдириб ўтди: "Француз маҳсулотларини бойкот қилишга чақириқлар афсусланарли, аммо биз ҳали бу йўналишда расмий қарорларни қабул қилмаганмиз. Шунинг учун Европа комиссиясининг расмий жавобига эҳтиёж сезмаяпмиз".\nЕвропа Иттифоқи Ташқи хизмати вакили Петер Станонинг таъкидлашича, "декабрь ойида бўлиб ўтадиган ЕИ Саммитида Туркия билан муносабатлар масаласини муҳокама қилиш режалаштирилган".\n"Агар бундай провокациялар (Эрдўғаннинг баёнотлари назарда тутиляпти – таҳр.) давом этса, Европа Иттифоқи Анқарага нисбатан сиёсатини қайта кўриб чиқиши мумкин", дея қўшимча қилди Стано.\nГермания эса Эрдўғаннинг баёнотларини қабул қилиш мумкин эмас, деб ҳисобламоқда. Греция ҳам Францияни қўллаб-қувватлади.\nВазиятнинг ёмонлашиши фақат икки томонгагина таъсир кўрсатадими?\nШундай эҳтимол ҳам йўқ эмас. 25 октябрда Покистон Бош вазири Имрон Хон Францияни Ислом динига нисбатан ҳурматсизлик қилганликда айблади. Эрдўған француз маҳсулотларини бойкот қилишга чақирмасидан аввал ҳам, Қувайт чакана савдо тармоқлари ушбу чекловларни аллақачон тасдиқлаган ва қўллаган эди.\n25 октябрь, якшанба куни француз товарларини бойкот қилишга чақирувчи хештег Саудия Арабистонининг твитосферасида иккинчи ўринни эгаллади.\nФранция Туркия Эрдўған Макрон\n28 Ноябрь 16:49 35805\n30 Ноябрь 09:25 19379\n30 Ноябрь 18:33 17508\n30 Ноябрь 12:20 16886\n28 Ноябрь 23:05 14029


Қулман Очилов. Ойдин (ҳикоя) — www.ziyouz.uz\nБош саҳифа Ўзбек насри онлайн антологиясиҚулман Очилов (1957)Қулман Очилов. Ойдин (ҳикоя)\nҚулман Очилов. Ойдин (ҳикоя)\nЧоп этилган 02.01.2016 МуаллифZiyouz.uz\nЭр қўлини хотинининг елкасига қўйиб:\n– Онаси? — дейди. — Онаси?\nАёл кўзларини зўрға очади.\n– Онаси, чироқни ёқиб юбор.\nАёл туриб, сўридан тушади ва нима қиларини англай олмай, уйқули кўзлари билан эрига қарайди.\n-Нима дедингиз, дадаси?\n-Чироқни ёқасанми, дегандим.\nАёл айвоннинг оқ деворидан кўзга элас-элас ташланиб турган ўчирғич тугмачасини босади. Пештоқдаги чироқнинг ўткир шуъласидан иккаласининг ҳам кўзлари қамашиб кетади. Эр ёстиғи остидан дафтар-қалам олиб, нималарнидир ёзади. Ўйланиб туради-да, яна ёзади.\n-Ёниб тураверсинми? — Аёл хомуза тортади.\n– Ўчира қол. Хаёлимга икки сатр гап кеп қолди. Ёзай, десам, қоронғулик қилди.\nАёл яна кўрпага киради.\n-Анча салқин тушиб қолибди.\n– Осмонга қара. Юлдузларга қара! Ҳеч шунча юлдуз кўрганмисан?..\n– Қўл чўзсанг, етгудай…\nАёл энди хомуза тортмайди. Юлдузларни томоша қилиб ётади. Қаердадир чигиртка чириллайди. Узоқ-узоқдан итнинг вовуллагани эшитилади.\n-Ойдин! — дейди эр кўрпа ичига қўл юбориб, хотинининг иссиққина, бўлиққина билагини топади. — Бугун қандай кун биласанми?\n-Чоршанба бўлса керак.\n– Ҳа, чоршанба. 17 июль.\n– Нима эди?\n– Бугун роппа-роса ўн йил бўлди.\nАёл иссиққина кафтини эрининг қўлига қўяди. Силайди. Эрининг териси мулойим. Аёл ўз бармоқларининг дағаллигини сезади. Ўроқ, кетмоннинг изи.\n-Юрагим тўлиб-тошиб кетяпти. Ўн йил бўпти-я!\n-Ҳа, умр тез ўтаяпти. Кечагина боғларда қувлашиб юрардик.\n– Мен эса бу дунёда юз йилдан бери яшаётгандайман. Боя бирдан уйғониб кетдим.\nЭр қўлини кўрпадан чиқаради.\n– Қарасам, устимга ойнаванд қозон тўнтарилгандай. Юлдузлар чарақлаб турибди. Бирдан ўша кун эсимга тушиб кетди. Қара, ўн йил бўлибди-я! Ё, тавба-а!..\n-”Ўшанда ўлиб кетганимда, нима бўларди?” деб ўйладим. Ахир худо ўзи асрамаса, бандасининг иложи қанча? Бандасининг умри анаву чироққа ўхшайди, парвардигор истаса, ўчиради-қўяди.\n-Гапларингизнинг ваҳималигини қаранг!\n-Йўқ, ваҳима эмас. Ўшанда мен бетон тўсиқ устига белим билан эмас, бошим билан тушганимда нима бўларди?..\n-Қўйинг энди шу гапларни. Ухлайлик.\n-Тасаввур қил: ўшанда ўлиб кетсам, мендан ном-нишон ҳам қолмасди. Зах ерда, қурт-қумирсқалар орасида… Устимда ўт-ўлан, ёнтоқлар ўсиб ётарди ҳозир…\n-Тавба қилдим! Сизга нима бўлди, ўзи!\nАёл тирсагига таяниб туради ва эрига қарайди. Билаклари оқариб кўринади.\n– Сен ҳам… сен ҳам… бу… бошқа ерда бўлардинг!..\n– Бу нима деганингиз? Мени қўрқитманг!..\n– Қўрқитаётганим йўқ. Жуда-жуда гапиргим келяпти, Ойдин! Қара, одамзотнинг умри шунчалик жўн, шунчалик омонат экан, а! Тавба-а!\nЭрнинг овозида титроқ сезилади.\n-Ойдин, мен қандай қилиб… Нима учун… Ҳалиги, шуйтиб майиб бўлиб қолганимни биласанми?..\n-Ярим тунда шу гапларга зарил кептими, дадаси. Қўйинг.\nАёл эрининг кўрпасини тўғрилаган бўлади.\n– Ухлайлик. Наҳорда сутни бозорга олиб чиқишим керак.\n– Йўқ, жавоб бер. Биласанми?\n— Нега билмай? Ҳамма билади-ку. Якшанба куни студент ошналарингизга қўшилиб мардикорликка чиққансиз. Ҳалиги оти нима эди?.. Бир ўрис кишининг болконига дераза қўйиб бераётганингизда тўртинчи қаватдан йиқилиб тушгансиз.\n-Йўқ, Ойдин, сен билмайсан. Бу – ёлғон! Мен тўқиган ёлғон! Мени тўртинчи қаватдан отиб юборишган.\nАёл оғир хўрсинади. Эрнинг билинар-билинмас хансирагани эшитилади.\n– Билмадим. Менга дўхтирлар, мелисалар, эрингиз болкондан йиқилиб тушибди, деган.\n– Ай, содда аёл, а! Шу гапга ишониб қўя қолдингми? “Нега?” “Кимнинг болконидан?” деб сўрамадинг? Нега ўша уйнинг эгаси эримнинг аҳволидан бирор марта келиб хабар олмади, деб қизиқмадинг?\n– Қандай хабар олсин. Ўша аёлни ҳам эри уриб ўлдиришига сал қолган экан-ку.\n– Қайси аёлни?\n-Ўша хуш… тошкентлик танишингизни… Жамилани.\nЭр ўтириб олади.\nАёлдан садо чиқмайди. Хўрсинади.\n– Билсанг? Нега? Қандай қилиб? Шунча вақт қандай қилиб ичингда сақлаб юрдинг?…\n– Билишимни Сизга айтсам, дод-вой солсам, дардимиз енгиллашармиди? Ё сиз тузалиб, оёққа туриб кетармидингиз?.. Энам: “Қўй, болам, эрингни шайтон йўлдан урган. Кечиримли бўл”, деди… Бир куни ўзингиз гап очишингизни билардим. Мана, айтдингиз…\n– Ишонмайман! — Эр юзини аёлнинг кўкрагига босади. — Ишонгим келмаяпти!\nАёлнинг қайноқ кўз ёшларига эрининг кўз ёшлари қўшилиб кетади.\n-Мен сенинг тирноғингга ҳам арзимайман, Ойдин!\nАёл эрининг елкаларини, сочларини силайди.\n-Қўйинг. Бундай деманг, дадаси. Болаларингиз эшитса, қандай хаёлга боради.\nЭрнинг елкалари узоқ титрайди. Аёл унинг кўрпачадан пастга тушиб кетган жонсиз оёқларини авайлаб кўрпага ўраб қўяди. Хўрозлар қичқириб, тонг оқара бошлайди.\n– Айтган-ча, боя ёзган шеърингиз нима ҳақида эди, дадаси?\nЭр базўр пичирлайди:\n– Ёлғон дунё, сенинг бунча ёлғонларинг кўп?\nМен билгану билолмаган армонларинг кўп!..\n← Аввалги Аввалги Жонрид Абдуллахонов (1929-2015)\nКейинги → Кейинги: Қулман Очилов. Ота (ҳикоя)


Депутатлар Давлат экология қўмитасининг янги раҳбарини тасдиқлади » Muzlik.uz - O‘zbekiston yangiliklari\nОлий Мажлис Қонунчилик палатаси депутатлари 5 март куни Экология ва атроф-муҳитни муҳофаза қилиш давлат қўмитаси раиси лавозимига Шавкатжон Шокиржонович Абдураззоқов номзодини тасдиқладилар, деб хабар берди Либерал-демократик партиясидан (ЎзЛиДеП) депутат Расул Кушербаев. Шавкатжон Абдуразаков (1976 йилда туғилган) Наманган муҳандислик-технология институтини (1998) ҳамда Давлат ва жамият қурилиши академиясини (2006) тамомлаган. 2017 йил июль ойидан буён Наманган ҳокими лавозимида фаолият олиб бораётган эди. Илгари Вазирлар Маҳкамасининг Қишлоқ ва сув хўжалиги, қишлоқ хўжалиги маҳсулотларини қайта ишлаш ва истеъмол товарлари масалалари бўйича ахборот-таҳлил департаменти мудири (2017) ва Наманган тумани ҳокими (2015−2017) лавозимларида ишлаган. Ушбу лавозимга кириш учун Шавкатжон Абдуразаковни Экология давлат қўмитасининг раиси этиб тайинлаш тўғрисидаги фармонга Ўзбекистон президенти имзо қўйиши керак. "Газета.uz"да реклама 2017 йил май ойидан бери қўмитани бошқарган Баҳром Қўчқоровнинг янги иш жойи ҳозирча номаълум.


16 Май 2022 22:06\nNUR-SULTAN. Kazinform – 2021 йилда Қозоғистон Республикасида маиший чиқиндиларни йиғиш ва олиб чиқиш билан 676 та корхона шуғулланди, бир йил аввал бу кўрсаткич 625 тани ташкил қиларди. Улардан 247 таси якка тартибдаги тадбиркорларга тегишли бўлса, 429 таси корхона ва ташкилотлардир, дея хабар беради Kazinform Еnergyprom.kz сайтига таяниб.\nМулкчилик шаклига кўра корхоналарнинг аксарияти хусусий тадбиркорликка тегишли бўлган: 632 та компания.\n2021 йилда ушбу корхоналар томонидан йиғилган маиший чиқиндиларнинг умумий ҳажми 3,2 миллион тоннани ташкил этди, бу ўтган йилга нисбатан 13,4 фоизга кўпдир.\nТаққослаш учун, 2020 йилнинг шу даврида Қозоғистонда 2,8 миллион тонна маиший чиқиндилар йиғилган бўлиб, бир йил аввалгига нисбатан 3,5 фоизга камайган. Йиғилган 3,2 миллион тонна чиқиндиларнинг 1,9 миллион тоннаси қаттиқ маиший чиқинди полигонларига жўнатилиб, 1,2 миллион тоннаси чиқиндиларни қайта ишлаш корхоналарига берилган.\n2021 йилда Қозоғистонда чиқиндиларни саралаш, қайта ишлаш ва сақлаш бўйича 233 та корхона фаолият кўрсатган, бу 2020 йилга нисбатан 3,6 фоизга кўпдир. Бу корхоналар 1,2 миллион тонна чиқиндини саралаган, бу бир йил аввалгига нисбатан 6,9 фоизга кўп.\nКалит сўзлар: Жамият, Экология,


Чўкиш Туш китобининг талқини - Tushlar-tabiri.uz\nЧ - кириллча\nЧўкиш Туш китобининг талқини\nТушимда сизни чўкаётганимни кўрдим туш таъбири\nҲеч қандай йўл билан чиқолмайдиган совуқ сувда, бўғилиш, кўкрагингизда оғирлик ва бошингиз устидан сув юзи ёпилишини сезасиз … У ҳам тўсатдан тугайди, тўсатдан нафас енгиллашади, сиз кўзларингизни очасиз, ҳавони кўкрагингиз билан ушлайсиз ва ёстиққа енгиллик билан суянасиз – бу фақат туш эди. Нима учун бундай даҳшатли туш кўриш мумкин? Жавобни фақат туш китоблари бера олади.\nБундай нарсанинг хотиралари қанчалик ёқимсиз бўлмасин, хотирангизда кўрган нарсангизни ва энг кичик тафсилотларини такрорлашга ҳаракат қилинг. Ким чўкканини эслаш керак? Сиз, ёки дўстларингиз, ёки қариндошларингиздан кимдир? Бу ҳайвон ёки ҳатто жонсиз нарсами? Тушингизда сув юзига чиқишга муваффақ бўлдингизми? Сиз қанчалик кўп эсласангиз, шунча аниқ талқин қила оласиз.\nҲар хил туш китобларининг талқинлари\nУйқуни талқин қилиш учун муҳим маънога эга бўлган бу туғилган ойдир. Агар туғилган кун кузга тўғри келса, бундай туш яхши маънога эга эмас. Ҳар бир бурчак атрофида хавф сизни кутиб туриши мумкин, шунингдек, ҳаёт пастга тушиб кетадиган вазиятга тушиб қолиш хавфи катта, деб огоҳлантиради туш китоби.\nЁз ойларида туғилганларга, тушида чўкишни кўриш нимага экан? Аввало, бизнес билан шуғулланадиган эркаклар эҳтиёт бўлишлари керак. Фойдали битимлар муваффақиятсиз бўлиши мумкин, шериклар хиёнат қилишлари мумкин, ва туш кўрувчининг ўзи ҳам банкрот бўлиб, ҳамма нарсани бир зумда йўқотиши мумкин.\nБаҳорда туғилган одамлар учун тушида чўкиш ҳам ноқулай белгидир. Туш китобининг маслаҳати билан, саргузаштларга мойил бўлган одамлардан узоқроқ туришга ҳаракат қилинг, акс ҳолда сиз шубҳали ҳикояга тушиб қоласиз, ундан чиқиш у қадар осон бўлмайди.\nТуш кўрувчининг ўзи чўкса, тушлар китобига кўра, салбий маънога эга. Ўзининг режаларини амалга ошириш йўлида у онда-сонда тўсиқларга дуч келади. Аммо, агар сиз тушингизда сузишга муваффақ бўлсангиз, барча тўсиқлар сизнинг қўлингизда бўлади.\nВа бундай тушда Медеянинг туш китоби нима дейди? Сизга ҳис-туйғуларингизни енгиш жуда қийин, деб тушунтиради у, ва сиз ҳам ички хотиржамликка эриша олмайсиз. Ўзингизни тингланг, низонинг сабабини олиб ташланг ва ички ғазабингизни жиловланг. Агар бу ишламаса, мутахассис билан боғланинг – у ички “мен” билан келишувга эришишга ёрдам беради. Акс ҳолда, бу хатти-ҳаракатлар сизга тескари таъсир қилиши мумкин.\nУйғонганингизда, деярли денгиз сувларида чўкиб кетганингизни англадингизми? Агар бир вақтнинг ўзида сиз кўкрагингизда оғирликни сезсангиз, эзотерик тушлар китобининг тавсияларига амал қилинг ва соғлиғингизни, айниқса ўпкангизни текширинг. Дастлабки босқичда аниқланган касалликни даволаш анча осонлигини унутманг.\nДарёга ғарқ бўлдингизми? Туш китобида молиявий мустақилликка эришишда кўплаб тўсиқлар ҳақида сўз боради. Рақобатчилар ухламаётганлигини ва тузоқларни ўрнатиш орқали ҳар қандай йўл билан аралашишини унутманг. Аммо агар сиз оқимни енгишга қодир бўлсангиз, унда ҳақиқат сизни режаларнинг бажарилиши билан қувонтиради – сиз ҳеч нарсанинг эҳтиёжларини билмай қоласиз.\nНопок ва чириётган ботқоқнинг тубига бориш, Велеснинг кичик туш китобига кўра, келажакда “ҳар томондан” – бизнесда, оилада, муҳаббатда муваффақиятсизликларни башорат қилади. Фақатгина ҳамма нарсага дош беришга уринманг, дўстларингиз ва оилангиздан ёрдам сўранг, деб маслаҳат беради туш китоби.\nСиз тушингизда қочишга муваффақ бўлдингизми? Бу туш жуда яхши. Атрофингиздаги одамлар сизни ҳурмат қила бошлайди, ишлар юқорига кўтарилади ва тез орада сиз жамиятда муносиб мавқега эга бўлиб, ижтимоий зинапояни сезиларли даражада кўтарасиз.\nБу каби туш яна нимани башорат қилади? Сув нима эканлигини эслашга ҳаракат қилинг. Агар у шаффоф бўлса, худди кристал сингари, сизга унча ёқимли ташвишлар тушмайди. Аммо хафа бўлишга шошилманг – улар йўқолган уйғунликни оилага қайтаришга ёрдам беради, деб туш китоблари ваъда қилади.\nНимага чўкаётган одамни тушида кўриши мумкин?\nЛўлиларнинг туш китобига кўра, тушингизда одамнинг чўкишини кўриш жуда яхши. Сиз ўзингизни кўплаб янги танишлар орттиришга ёрдам берадиган зиёфатда топасиз ва ёқимли хотираларни қолдирасиз.\nТушингизда, сиз чўкаётган одамни қутқариб қолдингизми? Дўстларингиздан сўранг – улар сизнинг ёрдамингизга муҳтожми? Эҳтимол, уларнинг баъзилари молиявий қийинчиликларга дуч келишган. Гап, сиз кўрсатган ёрдам мукофотланишида эмас. Яқинларингизни ташвишга соладиган ҳеч нарса бўлмаса, ўзингиз учун бу ёқимли эмасми?\nБир неча кишини қутқардингизми? Бундай туш муваффақиятни англатади. Сиз интилган нарса ниҳоят амалга ошади. Бахт ва омад сизнинг уйингизга келади ва сиз ўзингизни нафақат танангизда, балки қалбингизда ҳам яхши ҳис қиласиз.\nНима учун тушингизда чўкаётган болани кўрмоқдасиз? Аёл учун Зигмунд Фрейднинг туш китобида бундай даҳшатли туш тушунчаси боласини йўқотишдан қўрқиш ҳисси билан тушунтирилади. Бунга, айниқса ёш оналар мойил. Ўзингизда қўрқувга йўл қўйманг, тушлар китоби маслаҳат беради, кўпинча фикрлар ҳақиқатда мужассамланади.\nТушингизда чўкиб кетаётган болани қутқардингизми? Аслида, кимдир сизнинг эътиборингизга ва ғамхўрлигингизга муҳтож. Психология нуқтаи назаридан, бундай туш, ухлаб ётган одам ўзи ҳам бировга ғамхўрлик қилишни, қўллаб-қувватлашни ва ҳамдард бўлишни хоҳлашини англатади.\nАммо болани кўз ёши каби тоза кристалли сувдан олиб чиқиш катта омадни ваъда қилади. Туш китобларида айтилганидек, аслида туш кўрувчи, нима қилишидан қатъи назар, ҳамма нарсада муваффақият қозонади.\nЧўкаётган бола билан туш, шунингдек, сизнинг оилангиздан кимдир ёрдамга муҳтожлигини кўрсатиши мумкин. Ушбу маслаҳат ўз вақтида ҳам қимматли бўлиши мумкин. Бир четда турманг, қилган ишингиз албатта қайтади.\nАёл учун чўкаётган қизини қутқаришга муваффақ бўлган туш, кутилмаган янгиликларни ваъда қилади. Янгиликлар – бу ниманидир ижобий томонга ўзгартира олади. Аммо агар пастга тушган бўлса, унда тушлар китобларига кўра янгиликлар фақат оғриқ ва кўз ёшларини келтириб чиқаради.\nЧўкаётган ўғлининг тушида кўриш, ва унга ёрдам бера олиш, одам учун яхши нарса келтирмайди. Аслида, у молиявий ишларда муваффақият қозонади, обрўли лавозимга ўтиш, ёки иш ҳақи оширилиши мумкин.\nҚариндошингизни тушингизда чўкаётганини кўрдингизми? У сизнинг ёрдамингизга муҳтож бўлиши эҳтимоли бор. Аммо агар уни қутқаришнинг иложи бўлмаса, унда аслида ёрдам катта фойда келтирмайди.\nЎғил бола чўкаётганини тушингизда кўрдингизми? Муваффақиятли якунланиши молиявий ҳолатингизга таъсир кўрсатадиган фойдали лойиҳага аъзо бўласиз. Ва агар бир қиз буни орзу қилган бўлса, у тез орада янги мухлисига эга бўлади.\nЧўкаётган қизни нега тушингизда кўрмоқдасиз? Туш таъбирида шундай дейилган: эркак тушида турмуш ўртоғини кўрса, у аёлининг ҳис-туйғуларига шубҳа қилмаслиги мумкин – у доимо олдида бўлади ва унинг ишончига хиёнат қилмайди. Агар бундай тушни аёл киши кўрса? Демак ухлаб ётган киши кундош пайдо бўлишига тайёр бўлиши керак.\nСизни нима ўраб олган эди?\nАгар сиз тушингизда ифлос суюқликда чўккан бўлсангиз, фирибгарлардан эҳтиёт бўлишингиз керак. Катта миқдордаги пулни йўқотиш хавфи катта ва сиз уни ўзингиз берасиз, чунки фирибгарлар сизнинг ҳис-туйғуларингиз билан ўйнайди. Эҳтиёт бўлинг.\nСиз машинада бўлганингизда сувлар сизнинг бошингиздан ёпилганми? Аслида, сиз узоқ вақт назорат қилиш вазиятини йўқотиб қўйдингиз, дейилади тушлар китобида. Агар тежаш имкони бўлмаса, ишларнинг ҳозирги ҳолати янада ёмонлашади.\nТушда, чуқурроқ ботқоққа ботдингизми? Аслида, сиз катта миқдордаги пулни йўқотишингиз мумкин. Тасодифий саргузаштлардан ва қимор ўйинларидан узоқроқ туринг, акс ҳолда сиз бузилиб кетасиз.\nНажасга кўмилганингиз ҳақида туш, пул ҳақида гапиради. Лекин агар сиз улар ичида чўкиб кетсангиз, унда сиз ўзингизнинг қўлингизга тушган нарсаларни йўқотасиз.\nЧўкаётган машина нима учун тушингизга кирмоқда? Бундай туш яхши натижа бермайди. Фақатгина автомобил саёҳатларидан эмас, саёҳатдан қочишга ҳаракат қилинг. Сиз кутмаган пайтда фалокат юз бериши эҳтимоли катта. Ушбу маслаҳатларни эътиборсиз қолдирманг, тушлар китоби маслаҳат беради, нафақат сизнинг, балки яқинларингизнинг фаровонлиги бевосита уларга боғлиқдир.\nАгар қайиқ тубига тушган тушни кўрсангиз, ишларингиз муваффақияти тўхтатилади. Рақобатчилар тараққиётга тўсқинлик қилмоқда ва сиз уларни айланиб ўтишга ҳаракат қилишингиз керак бўлади.\nЧўкаётган қайиқда бўлган тушингиз нимани ваъда қилади? Агар сиз ундан чиқиб кетолмасангиз, аслида сизнинг режаларингизни пучга чиқаришга қодир бўлган жуда ёқимсиз одамга дуч келасиз.\nСизнинг бизнесингиз унчалик яхши юрмаяпти ва безовта қилувчи кичик нарсалар сизни ақлдан оздириши мумкинми? Бундай ҳолда, тушлар китоби ишонч билан айтадики, нима учун чўкаётган мушукчаларни тушингизда кўрганингизни. Қийин давр тез орада тугайди, муваффақиятсизликлар орқада қолади ва йўқолган тинчлик ва тушуниш оилада ҳукмронлик қилади. Сизнинг мартабангиз ҳам кўтарилиши мумкин.\nНима учун аёл чўкаётган мушукни тушида кўриши мумкин? Агар у севгилиси содиқ эмаслигидан шубҳа қилса, тез орада унинг шубҳалари қум сингари тарқалади. Ва агар турмуш ўртоғи ҳақиқатан ҳам ўзаро муносабатларга эга бўлса ҳам, бу муносабатлар тугаш арафасида ва ажралиш ташаббуси эркак кишидан келади.\nТаъбирчилар тушдаги чўкаётган итни жуда салбий тушунтиради. Сиз ҳамма нарсада ишонган дўстингиз энди ёрдам беролмайди. Вужудга келган муаммоларни бунга барча “ички захираларни” қўллаган ҳолда, якка ўзи ҳал қилиш керак бўлади. Энг муҳими, таслим бўлмаслик ва ҳамма нарса амалга ошади.\nНима учун чўкаётган отни тушингизда кўрмоқдасиз? Ушбу кучли ва чиройли ҳайвон узоқ вақтдан бери эркинликни англатади, шунинг учун бундай туш фақат салбий томондан талқин этилади. Аслида, ухлаётган одам қўл ва оёқ билан боғланиб, иродасини йўқотади ва уни ўз мақсадларига эришиш учун ишлатадиган истеъдодли манипуляторларнинг таъсири остида бўлади.


Дарсликда хатолар кўпми? - Ishonch.uz\nБош саҳифа Бош саҳифа Дарсликда хатолар кўпми?\nДарсликда хатолар кўпми?\nБолаларимизга илм-маърифат улашувчи, ҳақиқат йўлига бошловчи маёқ – мактаб дарсликларидаги муаммолар фарзандининг дарс тайёрлашига ёрдам берадиган ота-оналарнинг ҳам оғриқли дардидир. Фарзандини қўшимча шуғуллантирувчи ёки ўта билимдон, фидойи ва тажрибали педагог қўлида ўқитаётганларга бу ғурбат бегона, албатта. Аммо ҳар куни такрорланувчи «Бола – дарслик – дарс қилдирувчи» учбурчагида «дарслик» энг оғриқли бурчакдир.\nНега дарсликларга нисбатан эътироз кўпайди? Чунки ундаги камчиликларни ҳатто мутахассис бўлмаган одам ҳам «кўриб қоляпти». Жиддий оқсаш – бу дарсликнинг бошланғич синфларда ҳам бола учун қизиқарли эмаслиги. Танланган сурат, ранг, шакл, матнлар орасидаги «ҳаво», «сув», албатта, мавзуни қабул қилиш, мазмунни ўзлаштиришга таъсир қилади. Бугунги ўқув қўлланмалар телевизор, компьютер, телефон, интернет билан баҳслашишга мажбур. Ҳозирча бу баҳсда дарсликларнинг «дасти» баланд келаётганини кўрмаяпмиз. Уларда, афсуски, 20 йил аввалги савия, кўриниш сақланган. Тўғри, мавзулар кетма-кетликда, бир-бирига боғлиқ ҳолда уланиб кетаверади. Аммо улар болалар қалби, қизиқишини ўзига тортадиган даражада эмас.\nБу камчилик, айниқса, геометрик шакллар мавзусини ўзлаштиришда панд бермоқда. Ўткир, ўтмас ва тўғри бурчакнинг қандай бўлишини бола мутахассис учун мўлжалланган чизма мисолида тушуниб, эслаб қолиши, дарҳақиқат, анчайин қийин. Уч хил бурчак қачон, қаерда иш беради ёки учрайди? Мана шу тарзда ёндашилса, менимча, болага нимадир ўргатиш мумкин. Масалан, эшик бунга яхши мисол бўлади. Уни исталган бурчак остида тасвирлаб, болани қизиқтирсангиз, вақти келиб, очиқ турган эшик тўғри бурчак ҳосил қилганини ўзи англаб баён қилса, қандай яхши.\nДарсликдаги яна бир камчилик – матн баёни. Бошланғич синф математика дарсликларида аниқлик, соддалик етишмайди. Масалан, «Kesmaning uzunligi. Ikki nuqta orasidagi masofani 1 santimetr aniqlikda o‘lchash va taqqoslash» мавзуси. Мавзуни фаҳмлаш учун камида икки-уч марта ўқишга тўғри келади. Русчасини ўқиб, тушуниш мумкин: «Длина отрезка. Измерение расстояния между двумя точками в сантиметрах и сравнение отрезков».\nМатнни ҳижжалаб ўқийдиган биринчи синф боласи учун негадир мавзуларнинг сарлавҳаси узундан-узун ва мавҳум. Рус тилидаги дарсликларнинг уқувсиз таржимасини эслатувчи сарлавҳалар борки, улар асл русча ҳолида ҳам етти ёшли онг имкониятларини ваҳимага солади. Бола «Если к числу нужно прибавить сумму или разность чисел, то их записывают в скобках» деган қоиданинг ярмини ҳам тушуниб, эслаб қолиши даргумон.\nАфсуски, қавсли мисоллардаги амалларнинг бажарилиш тартибига оид на амалий, на ёдда қоларли изоҳ дарсликда мавжуд. Тажрибамдан келиб чиқсам, фарзандларимга қавс деган тушунчани бола тилида чайнаб беришга мажбур бўлганман. «Қавс – бу майдондаги ўйинчилар, аввал улар ўйнайди. Қавсдан ташқари рақамлар – бу захирадаги футболчилар, улар майдондагилар ўйнаб бўлганидан кейин тўп суради».\n«Қўшувнинг алмашиниш хусусияти», «Построение отрезка заданной длины. Измерение и сравнение длин и расстояний» қабилидаги боланинг тасаввурига сиғмайдиган, 6-10 та сўздан иборат сарлавҳалар фақат катталар учунгина тушунарли.\nТўғри, дарслик тузиш ўта машққатли, мураккаб иш. Мавжуд билимларни муносиб ҳажм ва шаклда тақдим этиш осонмас. Бу жараёнда боланинг ёши, унинг аввалги кўникмалари, келгусида берилиши режалаштирилган билим, материални тақдим этиш усуллари, жамиятда юз бераётган янгиликлар каби кўп жиҳатлар (бари болани ҳаётга тайёрловчи мустаҳкам фаолиятдаги «кема») инобатга олинади. Шунинг учун ҳам дарслик муаллифларидан доимий изланиш, йўл қўйилган хатолардан тез хулоса чиқариб, уни тўғрилаш талаб этилади.\nШу ўринда савол туғилади: қачон ҳар бир ўқув қўлланмани ушлаган авлоднинг фикрлаши, билими назорат қилиниб, тегишли хулосалар ясалиб, дарсликка ўзгартириш киритилади? Дарслик савияси, бу – ўқувчилар савиясини ўстирувчи ва аксинча, борини ҳам йўққа чиқарувчи, боланинг иқтидори-ю вақтини бекорга увол қилиши мумкин бўлган жуда муҳим восита, қурол эканини ич-ичдан ҳис қилибгина мақсадга эришиш мумкин.\nАввалги саҳифа74 та коррупцион ҳолат кўпми ёки кам?\nКейинги мақолаШвейцарияда ковидга қарши эмланган яна 16 киши вафот этди\n“Сайлов — 2021” – “ Халқаро медиа -холл” ўз фаолиятини бошлади


Ҳафтада неча кун ишлаш керак?\nКўпчилик қанча кўп ишласам, шунча катта омадга эришаман, деб ҳисоблайди. Бироқ бу фикр нотўғри эканини ҳамма ҳам сезавермайди.\nКўплаб инсонлар ҳафтасига 50, 60, баъзан эса 70 соатлаб ишлашади ва иш жойини иккинчи уйга айлантириб олишади.\nМеҳнат психологияси соҳаси эксперти К. Андерс Эрикссон ўтказган кўп тажрибалар инсонлар фақат 4-6 соат давомида сермаҳсул ишлай олишини тасдиқлади. Меҳнат жараёнининг энг юқори палласи ўтгач, одамлар ишдан азият чека бошлайди.\n«Ходимлар юқори самарадорликдан кейин ҳам максималь концентрация билан ишлашлари мумкин. Айниқса, раҳбарлар буйруқ берганида. Бироқ бу ҳолатда аҳмоқона одат шаклланиб қолади — улар ҳаттоки юқори фаоллик даврида ҳам бошлиқларининг топшириқларини кутишга одатланиб қолишади», — дейди Андерс Эрикссон.\nИш ҳафтасини қисқартирган раҳбарлар ходимларнинг ҳам моддий, ҳам руҳий томонлама кўпроқ ишга ёндошувларини кузатишди.\nTreehouse компанияси бош директори Райан Карсон 2006 йилда 32 соатли иш ҳафтасини жорий қилди. Унинг қайд этишича, ходимлар янада самаралироқ ва қувноқ бўлишни бошлаган.\nКарсоннинг сўзларига кўра, компанияда ўзгартиришлар амалга оширилгач, у аввалгидек ривожланишда давом этган, даромадлар миллион долларга баҳоланган ва ходимлар хурсандчилик билан ҳар куни ишга ташриф буюришган.\nХудди шундай ҳолат веб-дизайн ишлаб чиқарувчи Reusser Design компаниясида ҳам кузатилган. 2013 йилда улар тўрт кунли иш ҳафтасини жорий этишди. Компания асосчиси Нейт Рейсер шундай дейди: «Ҳаттоки, улар жума куни ҳам қўшимчасига ишга келишса ҳам, уларнинг иш салоҳияти, самарадорлиги ортган. Сиз тасаввур ҳам қила олмайсиз, одамлар дам олиш кунигача барча лойиҳаларни тугатишга улгуриш учун қандай ҳаракат қилишади».\nҚисқарган ўқув ҳафтаси бўйича тажриба Колорадонинг тўртинчи ва бешинчи синф ўқувчилари ўртасида ўтказилди. Ҳафтада 5 кун таҳсил олган ўқувчилар бошқалар билан солиштирганда математика бўйича кўрсаткичи 12 фоизга, ўқиш бўйича эса 6 фоизга ортган.\n«Бу болалар бутун машғулот давомида диққатни бир ерга жамлашлари учун ажойиб ғоя», — дейди Андерс Эрикссон. Айниқса бу диққат маркази билан муаммоси бўлган талабалар ва ўқувчиларга тегишли.\n2008 йилда Америкадаги молиявий инқироз авжига чиққанида собиқ губернатор Юти Жон Хантсмен иш ҳафтасини ташкиллаштириш режасини амалга оширди.\nДеярли 75 фоиз давлат ходимлари тўрт кунли иш ҳафтаси ва 10 соатли иш кунига ўтишди. Бу эса бинодаги иситиш, совутиш ва электроқувват ҳаражатларини қисқартиришга ва ходимларнинг маънавий руҳиятини оширишга ҳисса қўшди. Одамлар қўшимча дам олиш кунидан завқ олиб, тирбанд кўчалар бўйлаб ишга бориш заруриятидан ҳалос бўлишди.\nШу сабабли компаниялар учун иш соатини камайтириш ҳар томонлама яхши самара беради.


ЎЗБЕКИСТОН РЕСПУБЛИКАСИ ОЛИЙ СУДИАСОСИЙ МЕЗОН — ҚОНУНГА РИОЯ ЭТИШ from\nАСОСИЙ МЕЗОН — ҚОНУНГА РИОЯ ЭТИШ\nМамлакатимизда фуқароларнинг ўзини ўзи бошқариши Конституция ва қонунлар билан кафолатланган мустақил фаолият саналади. Унинг асосий вазифаси аҳолининг кундалик муаммолари билан ишлаш ва таъсирчан жамоатчилик назоратини амалга оширишдан иборат.\nШу кунларда мамлакатимизда муҳим сиёсий тадбир – фуқаролар йиғинлари раислари (оқсоқолллари) сайловига қизғин тайёргарлик кўрилмоқда.\nМазкур йўналишда Олий суд томонидан ҳам муайян ишлар амалга оширилмоқда. Хусусан, Олий суднинг Маъмурий ишлар бўйича судлов ҳайъати томонидан «Фуқаролар йиғинлари раислари (оқсоқоллари) сайловига оид ишларни кўриш бўйича» услубий қўлланма тайёрланди.\nБундан ташқари Олий суд ташаббуси билан Олий Мажлис Сенати, Маҳалла ва нуронийларни қўллаб-қувватлаш ҳамда Адлия вазирликлари билан ҳамкорликда «Фуқаролар йиғинлари раислари (оқсоқоллари) сайловини ташкил этиш ва ўтказишнинг ҳуқуқий асослари» мавзусида семинар-тренинг ўтказилди.\nСеминар-тренинг давомида маҳалла оқсоқолларини сайлаш тизимидаги долзарб масалалар атрофлича муҳокама қилиниб, ўзаро тажриба алмашилди. Тадбирда фуқаролар йиғини раиси (оқсоқоли) сайловини ўтказишга кўмаклашувчи комиссиялар фаолияти, сайловни ўтказиш тартиби ва сайлов жараёнининг асосий тамойиллари, бу борада амалга оширилган ташкилий чора-тадбирлар, шунингдек, сайловга оид ишларни маъмурий судда кўриш каби мавзулар муҳокама қилинди.\nШу ўринда айтиб ўтиш керакки, сайлов ҳуқуқи бузилган шахс сайлов комиссиялари ёки ишчи гуруҳнинг қарорлари ва уларнинг хатти-ҳаракатлари устидан судга мурожаат қилиш ҳуқуқига эга.\nСайлов комиссияси (ишчи гуруҳи) хатти-ҳаракатлари ёки қарори устидан берилган шикоятлар туманлараро маъмурий судларда кўрилади.\nСайловда овоз бериш фуқаролар йиғинида яшовчи сайлаш ҳуқуқига эга бўлган барча сайловчилар иштирокида ўтказилган тақдирда, ҳар қайси сайловчи сайлов комиссияси (ишчи гуруҳи) хатти-ҳаракатлари ё қарори устидан судга шикоят қилиш ҳуқуқига эга бўлади.\nАгар сайлов фуқаролар вакиллари томонидан овоз бериш тартибида ўтказилса, фуқаролар вакили сайлов комиссияси (ишчи гуруҳи) хатти-ҳаракатлари ё қарори устидан судга шикоят қилиши мумкин.\nМаъмурий суд ишларини юритиш тўғрисидаги кодекснинг 185-моддасига асосан манфаатдор шахс маъмурий орган, фуқаролар ўзини ўзи бошқариш органининг қарорларини ҳақиқий эмас, улар мансабдор шахсларининг ҳаракатларини (ҳаракатсизлигини) қонунга хилоф деб топиш тўғрисида ариза ёки шикоят билан судга мурожаат қилишга ҳақли.\nБунда фуқаро ушбу қарор, ҳаракат (ҳаракатсизлик) туфайли:\n– унинг ҳуқуқлари ва қонун билан қўриқланадиган манфаатлари бузилган;\n– унинг ҳуқуқлари, эркинликларини амалга оширишга ва қонуний манфаатларини рўёбга чиқаришга тўсиқлар вужудга келтирилган;\n– унинг зиммасига қонунга хилоф равишда бирор-бир мажбурият юкланган;\n– унинг у ёки бу соҳадаги фаолиятни амалга ошириши учун бошқа тўсиқлар вужудга келтирилган деб ҳисобласа, ўзининг судга мурожаат қилиш ҳуқуқидан бемалол фойдаланиши мумкин.\n«Фуқаролар йиғини раиси (оқсоқоли) сайлови тўғрисида»ги қонуннинг 20 ва 21-моддаларига мувофиқ, фуқаролар йиғини раисини (оқсоқолини) сайлаш яширин овоз бериш орқали амалга оширилади.\nФуқаролар йиғини раиси (оқсоқоли) сайлови бўйича овоз бериш ўтказилаётганда фуқаролар йиғини (фуқаролар вакилларининг йиғилиши) иштирокчиларига сайлов бюллетенлари саноқ комиссияси томонидан берилади.\nФуқаролар йиғини раисини (оқсоқолини) сайлашда бюллетенларни бериш бевосита овоз беришдан олдин бошланади. Бюллетень овоз берувчи томонидан яширин овоз бериш кабинасида ёки хонасида тўлдирилади.\nОвоз берувчи бюллетеннинг ўнг томонида ўзи ёқлаб овоз бераётган номзоднинг фамилияси қаршисида жойлашган бўш катакка «+», «-» ёхуд «х» белгисини қўяди. Овоз берувчи тўлдирилган бюллетенни сайлов қутисига ташлайди. Сайлов қутилари овоз бериш тугаганидан кейин саноқ комиссияси томонидан очилади.\nБундан кўринадики, сайловчининг ҳуқуқлари сайловда иштирок этиб, юқорида баён этилган тартибда овоз беришда ифодаланади. Шу сабабли сайловчи, манфаатдор шахс сифатида айнан шу ҳуқуқлари бузилгани юзасидан судга мурожаат қилишга ҳақлидир. Аммо у сайлов натижасига кўра, муайян номзод асоссиз равишда сайловда ғолиб бўлгани юзасидан низолашишга ҳақли бўлмайди.\nЎз навбатида, номзод ҳам фақат ўзига тегишли ҳуқуқлар бузилгани юзасидан судга мурожаат қилишга ҳақли бўлиб, сайловчига тегишли ҳуқуқлар бузилгани юзасидан низолашишга ҳақли бўлмайди.\nФуқаролар йиғини раиси (оқсоқоли) сайлови билан боғлиқ хатти-ҳаракатлар (қарорлар) устидан судга шикоят қилинганда, шикоятда жавобгар сифатида тегишли сайлов комиссияси ёки ишчи гуруҳи кўрсатилади. Бироқ шикоятда жавобгар сифатида сайлов комиссияси ёки ишчи гуруҳи эмас, балки унинг раиси ёки раис ўринбосари кўрсатилгани асосида шикоятни қабул қилишни рад этишга, иш юритишни тугатишга ёки ушбу асос билан даъвони рад этишга йўл қўйилмайди. Бу ҳолатда сайлов комиссияси ёки ишчи гуруҳи жавобгар сифатида талқин этилади.\n«Фуқаролар йиғини раиси (оқсоқоли) сайлови тўғрисида»ги қонуннинг 24-моддаси иккинчи қисмига кўра, фуқаролар йиғини (фуқаролар вакилларининг йиғилиши) сайлов якунлари бўйича қарор қабул қилиши сабабли овозларни санаш натижалари бўйича тузилган саноқ комиссиясининг баённомаси устидан бериладиган шикоятлар судга тааллуқли бўлмайди. Чунки саноқ комиссиясининг баённомаси маъмурий акт эмас. Қолаверса, саноқ комиссиясининг ҳаракати ҳамда сайлов натижаси юқорида қайд этилган қарорда ифодаланади. Шу сабабли судлар саноқ комиссияси баённомасини ҳақиқий эмас деб топиш ҳақидаги шикоятларни иш юритишга қабул қилишни рад қилиши, агар қабул қилинган бўлса, ишни иш юритишдан тугатиши лозим бўлади.\nСайлов комиссия ёки ишчи гуруҳининг хатти-ҳаракатларини қонунга хилоф деб топиш тўғрисидаги шикоятда:\n1) шикоят қилинаётган хатти-ҳаракатларни содир этган шахснинг фамилияси, исми ва отасининг исми, мансаби, у аъзо бўлган сайлов комиссияси ёки ишчи гуруҳининг номи;\n2) шикоят қилинаётган хатти-ҳаракатлар нимада ифодаланиши, ҳаракатлар содир этилган сана, вақт ва жой;\n3) шикоят берган шахснинг фикрига кўра, содир этилган хатти-ҳаракатлар билан бузилаётган ҳуқуқлари ва қонун билан қўриқланадиган манфаатлари;\n4) шикоят берган шахснинг фикрига кўра, содир этилган хатти-ҳаракатлар мувофиқ бўлмаган қонун ҳужжатлари;\n5) шикоят берган шахснинг сайлов комиссияси ёки ишчи гуруҳи хатти-ҳаракатларини қонунга хилоф деб топиш тўғрисидаги талаби ва ҳуқуқини тиклаш усули кўрсатилади.\nМаъмурий суд ишларини юритиш тўғрисидаги кодекснинг 142-моддаси иккинчи қисмига биноан ариза суд томонидан шикоят берган шахс ва тегишли сайлов комиссияси (ишчи гуруҳи) вакили, шунингдек, прокурор иштирокида кўриб чиқилади.\nИшни кўриш вақти ва жойи тўғрисида белгиланган тартибда хабардор қилинган шахсларнинг келмаслиги ишни кўриб чиқишга тўсқинлик қилмайди. Шу сабабли бундай тоифадаги ишларни кўришда аризачининг биринчи чақирув бўйича судга келмагани асоси билан аризани кўрмасдан қолдиришга йўл қўйилмайди.\nИшни кўриш натижалари бўйича қабул қилинган суд ҳужжати чиқарилиши биланоқ дарҳол тегишли сайлов комиссиясига (ишчи гуруҳига) ва шикоят берган шахсга топширилади.\nСайлов комиссияси (ишчи гуруҳи) қарорларини ҳақиқий эмас, хатти-ҳаракатларини қонунга хилоф деб топиш тўғрисидаги ишлар кўрилганда, ушбу қарорларнинг қабул қилинишига асос бўлган ҳолатларни ҳамда бу хатти-ҳаракатларнинг қонунга мувофиқлигини исботлаш мажбурияти уларни қабул қилган тегишли сайлов комиссияси (ишчи гуруҳи) зиммасига юклатилади.\nЎз навбатида, ариза берган шахс ҳам сайлов комиссияси (ишчи гуруҳи) қарори, хатти-ҳаракатлари унинг ҳуқуқлари ва қонун билан қўриқланадиган манфаатларини бузаётганини асослаб бериши лозим.\nШикоятни кўриб чиқиш натижалари бўйича суд шикоятнинг асослилигини аниқласа, сайлов комиссияси (ишчи гуруҳи) қарорини ҳақиқий эмас, унинг хатти-ҳаракатларини эса, қонунга хилоф деб топади. Сайлов комиссиясига аризачининг талабини қаноатлантириш мажбуриятини юклайди ёки унинг бузилган ҳуқуқлари ва эркинликларини ўзгача йўл билан тиклайди.\nБундай тоифадаги ишларни кўришда ўзгача муддат белгиланмагани сабабли суднинг ҳал қилув қарори у қабул қилинган кундан эътиборан бир ой ўтгач, апелляция шикояти (протести) берилган тақдирда, агар у бекор қилинмаган бўлса, апелляция инстанцияси судининг қарори қабул қилинган кундан эътиборан қонуний кучга киради.\nБундан ташқари қонунда ўзгача муддат белгиланмагани сабабли бундай тоифадаги ишлар бўйича қабул қилинган ҳал қилув қарорлари устидан берилган апелляция шикоятлари ҳам Маъмурий суд ишларини юритиш тўғрисидаги кодекснинг 218-моддасида назарда тутилган бир ойлик муддат ичида кўриб чиқилади.\nХулоса ўрнида таъкидлаш жоизки, фуқаролар йиғинлари раислари (оқсоқоллари) сайловини ўтказишда сайлов қонунчилиги талабларига қатъий риоя этиш унинг ҳаққонийлигини таъминлаши баробарида турли низолар келиб чиқишининг ҳам олдини олади. Агарда бу борада қонунбузарлик ҳолатлари аниқланса, манфаатдор тараф баён этилган тартибда судда ўз ҳуқуқларини ҳимоя қилиши мумкин.


Япон-пахта чизкейки тайёрлаш, пишириш рецепти сирлари, оддий ва мазали\nVatanda.Com » Пазандалик » Ширинликлар » Япон-пахта чизкейки\n6 дона тухум оқи\n6 дона тухум сариғи\n200 мл сут\n60 грамм сарёғ\n225 грамм творогли пишлоқ (алметте, филаделфия)\n140 грамм шакар кукуни\n70 грамм ун\n6 грамм ванилин шакари\nШакар кукуни, ялпиз барги, ўрмон мевалари (безаш учун)\n1. Творогли пишлоқ, сут ва сарёғни бирлаштиринг. Сув хаммомида бир хил масса ҳосил бўлгунча аралаштиринг.\n2. Тухум сариғи, ванилин, 1/3 шакар кукунини бирлаштиринг ва кўпиртиринг. Сут-пишлоқли массани бирлаштиринг. Ун ва крахмални солиб, аралаштиринг. Тайёр аралашмани 2 маротаба ситодан ўтказинг.\n3. Тухум оқини бир чимдим туз билан енгил массагача кўпиртиринг. Лимон шарбати ва қолган шакар кукуни қисмини оз-оздан солинг. Ҳажмини ушлаб тура оладиган масса ҳолигача кўпиртиринг ва пишлоқли массага қўшиб, аралаштиринг.\n4. Пергамент қоғози ёзилган пишириш қолипига тайёр хамирни солинг. Хамир солинган пишириш қолипини каттароқ пишириш қолипи устига қўйинг ва иссиқ сув қуйинг.\n5. 150 даражада қиздирилган газ печида 50 дақиқа давомида пиширинг. Бу вақт ўтиб, чизкейк солинган қолип устини пергамент қоғози билан ёпинг. Яна 30 дақиқа давомида пиширинг.\n6. Белгиланган вақт ўтиб, газ печини ўчиринг ва 20 дақиқа газ печи ичида қолдиринг. Сўнг, газ печи эшигини очинг ва бутунлай совутинг.\n7. Чизкейкни совугандан сўнг, шакар кукуни, ялпиз ва мевалар билан безатинг. Нозик ва мазали десертни дастурхонга тортиқ қилинг.


АҲОЛИНИ РЎЙХАТГА ОЛИШГА ПУХТА ТАРАДДУД КЎРИЛМОҚДА Шунингдек\nГлавная / Шунингдек / АҲОЛИНИ РЎЙХАТГА ОЛИШГА ПУХТА ТАРАДДУД КЎРИЛМОҚДА\n2023 йилда бутун республикамизда ўтказиладиган аҳолини рўйхатга олиш ишларига бугунги кунда қизғин тараддуд кўрилмоқда.\nУшбу тадбир учун ваколатли давлат органи етиб белгиланган Давлат статистика қўмитаси ва унинг ҳудудий бошқармалари томонидан маълум чора-тадбирлар амалга оширилмоқда.\nҲудудларда маҳаллалар кесимида картографик чизмаларни ўрганиш ва аниқлаштириш ишлари билан бир қаторда шаҳар ва туманлар кесимида рўйхатга олиш, инструкторлик, ҳисоб ва статсионар участкалари ишини ташкил қилиш муҳим масала саналади.\nХўш, рўйхатга олиш ишларида барча хоҳловчилар, масалан кўнгилли волонтёрлар ҳам қатнашиши мумкинми? Ёки уларга қо‘йиладиган алоҳида талаблар борми ?\n2023 йилда аҳолини рўйхатга олиш ишлари учун рўйхатга олувчи ходимларни танлаш масаласи ниҳоятда долзарб ҳисобланади.\nМавжуд меъёрий-ҳуқуқий ҳужжатларда, хусусан “Аҳолини рўйхатга олиш тўғрисида”ги Ўзбекистон Республикаси Қонуни, Вазирлар Маҳкамасининг “2023- йилда мамлакатимизда аҳолини рўйхатга олишга тайёргарлик кўриш ва ўтказиш чора-тадбирлари тўғрисида”ги 710-сонли қарорида бу жараёнга жалб етиладиган ходимлар турли ёшда ва ҳар хил касб эгалари бўлиши мумкинлиги белгилаб қўйилган.\nШунга қарамай, тадбирга, биринчи навбатда, Давлат статистика қўмитаси ва унинг вилоят, шаҳар ва туман бўлимлари ходимлари, статистика йўналишида таҳсил олаётган талабалар, магистрлар, шунингдек, таянч докторантлар жалб етилиши мақсадга мувофиқ. Боиси шахсга доир маълумотларни йиғиш жараёнида аҳолини рўйхатга олиш дастурида белгиланган саволлар рўйхатига риоя етиш, уларнинг мазмуни бузилишига ёёл қўймаслик, респондентга ишнинг мақсадини тўғри етказа олиш ва шу орқали олинадиган маълумотларнинг тўғрилигига, уларнинг махфийлигини таъминлаш ва мазмунини ошкор қилинмаслигига айнан рўйхатга олувчи ходимлар бевосита масъул саналадилар.\nАлбатта танлаб олинадиган ходимлардан, аввало, ўз ишига масъулият билан ёндошишлари талаб етилади.\nҚолган барча тартиб-қоидалар улар учун ташкил етиладиган ўқув ва амалий машғулотлар давомида ўргатилади.\n- рўйхатга олувчи ходимларнинг вазифалари, ахлоқ нормаларини ўргатиш бўйича машғулотлар;\n- техника хавфсизлиги бўйича машғулотлар;\n- респондентлар сўровини ўтказиш, келиб чиқадиган барча қийинчиликларни аниқлаштириш билан муаммоли вазиятларнинг келиб чиқишини олдини олиш бўйича амалий машғулотлар ўтказилади.\n2022 йил 1 июлдан эътиборан туман, шаҳар миқёсида аҳолини рўйхатга олиш ишларини назорат қилувчи ходимлар, яьни туман, шаҳар аҳолини рўйхатга олиш бўлими бошлиғи ва унинг ўринбосарлари ўз ишини бошлаши кўзда тутилган. Шу кунларда ушбу лавозимларда номзодларни танлаб олиш ишлари бошланган.\nБу бўйича тегишли маълумотга эга бўлиш учун барча хоҳловчилар вилоят статистика бошқармасининг 62-22-4-65-17 алоқа телефон рақамига ёки ҳудудий бошқарманинг Урганч шаҳри, Ал-Хоразмий ко‘часи, 93-уй манзилига мурожаат қилишлари мумкин.


14:18 / 08.06.2017\nСаудия Арабистони, БАА, Миср ва бошқа араб давлатлари Қатар билан дипломатик алоқаларни тиклаш учун талаблари келтирилган рўйхатни тайёрлаган. Бу ҳақда The Wall Street Journal нашри ўз манбасига асосланиб хабар тарқатди.\nМаълум бўлишича, бу давлатлар Қатардаги «Ал-Жазира» телеканали эфири ҳажми камайтирилишини (Бундан кўзланган мақсад, телеканал дастурлари Форс кўрфази ва араб дунёси манфаатларига зид келмаслигини таъминлашдир), экстремистик гуруҳларни ҳамда «Мусулмон биродарлар» ҳаракатини қўллаб-қувватлашни тўхтатишни талаб қилган.\nҚайд этилишича, ушбу рўйхат ҳали якуний ҳолатга келтирилмаган. Бу рўйхат яқин вақтлар ичида тақдим этилиши кутилмоқда.\n5 июнь куни Саудия Арабистони, Миср, Баҳрайн ва БАА Қатар билан дипломатик ва консуллик муносабатларини узганини эълон қилди. Улар расмий Доҳани террорчилик ташкилотларини қўллаб-қувватлаш ҳамда Яқин Шарқдаги вазиятни издан чиқаришда айблашди.\nКейинги кунлар давомида Ливиянинг шарқий ҳудудлари ҳукумати, Яман, Мальдив ороллари, Маврикий, Мавритания, Комор ороллари ва Жибути ҳам кейинчалик Қатар билан шундай йўл тутишди. Иордания Қатар билан муносабатлари даражасини камайтирди.\nСаудия Арабистони Қатар билан қуруқликдаги алоқани тўхтатган. Қатар учун бу жиддий зарба бўлиши кутилмоқда. Амирлик озиқ-овқат маҳсулотларининг ярмини Саудия Арабистонидан оларди.


«Huawei» асосчиси: «Қанотларни ямаб», сўнг яна «учамиз» - xabar.uz\n«Huawei» асосчиси: «Қанотларни ямаб», сўнг яна...\n27.05.2019 11:39 0 1661\nАҚШ ҳукумати таъсири остида Океанортининг йирик ахборот технологиялари компаниялари «Huawei» билан орани узаётгани ҳақида хабар бергандик. Энг қизиғи, «Huawei» раҳбарияти Хитой ҳукумати «жавоб зарбаси» беришига, масалан, «Apple» сиқувга олинишига қарши. «Huawei Technologies» асосчиси Жэнь Чжэнфэй бу ҳақда «Bloomberg» учун интервьюсида тўхталиб ўтди.\n«Биринчидан, бундай бўлмайди. Иккинчидан, шундай бўлган тақдирда, мен биринчи бўлиб норозилик билдираман», — деди у.\n«Huawei» бош директори таъкидлашича, «Apple» жаҳондаги етакчи компания, у бўлмаса мобил интернет ҳам бўлмасди..\n«Нега устозимга қарши чиқишим керак. Ҳеч қачон бундай қилмайман», — таъкидлади Жэнь Чжэнфэй.\nБироқ у америкаликларнинг санкциялари «Huawei»нинг 5G технологиясини ривожлантиришда бошқалардан ортда қолиши учун етарли эканини ҳам яширмади.\n«Самолётимизнинг қанотида тирқишлар бор экан, секинлашишимиз тайин. Биз секин, бошқалар тез учса, албатта ўтиб кетишади. Бироқ биз ямоқларни солиш билан бандмиз, қачон тирқишлар қолмаса яна тез учишни бошлаймиз», — деди «Huawei» етакчиси образли қилиб.\nApple Хитой АҚШ Huawei